Penglibatan Rockefeller dalam Revolusi Mexico

Porfirio Díaz mempunyai sejarah tujuh penggal sebagai Presiden Mexico yang bermula melalui suatu r4mpasan kuasa. Sepanjang pemerintahan ini, Díaz membawa kemajuan dan kestabilan yang menghentikan kemelut politik.

Tetapi dasar ekonominya banyak menguntungkan kroni dan pelabur asing. Namun bagi rakyat marhaen terutamanya di luar bandar, nasib mereka tidak begitu baik.

Pada 20 November 1910, rakyat bangkit menentang Díaz. Namun revolusi ini dikaitkan dengan sebuah syarikat daripada Amerika Syarikat milik John D. Rockefeller dan Henry Flagler.

Penemuan minyak mentah mengubah nasib perindustrian, dengan Standard Oil menjadi antara monopoli yang besar. Kuasa monopoli ini didapati terlibat dalam Revolusi Mexico melalui bantuan kewangan.

Selepas fasa awal, pemimpin-pemimpin revolusi mampu menguruskan operasi dengan lebih sistematik. Kekuatan kewangan mereka tidak mungkin berasal daripada r4mpasan semasa revolusi, seolah-olah ada pemberi dana asing iaitu Standard Oil.

Walaupun peserta-peserta revolusi berpendapat kos pemb3rontakan tidak begitu tinggi, aktiviti mereka memberi bukti sebaliknya. Mereka membeli banyak senj4ta dan pelvru daripada Amerika Syarikat untuk menguatkan angkatan mereka.

Kenapa Standard Oil Perlu Mexico?

Sekitar 1880-an, Mexico masih belum membuat pengeluaran minyak sendiri. Jadi Standard Oil pun memasuki pasaran negara ini untuk menjual petroliam dari Amerika Syarikat.

Mereka membuat pakatan bersama Syarikat Minyak Waters-Pierce hanya bagi tujuan pemasaran. Kedua-dua pihak mendapat keuntungan besar. Waters-Pierce pun menikmati keuntungan AS$0.07 sen bagi setiap 3.8 liter.

Namun monopoli ini dicabar apabila kerajaan Porfirio Díaz tahu tentang rahsia bumi Mexico. Rupanya negara itu pun ada minyak sendiri.

Dalam tempoh 13 tahun, Mexico menjadi antara pengeksport minyak. Hampir setiap lokasi dipilih mempunyai rizab minyak. Jadi Standard Oil/Pierce terikat untuk bersaing demi hak konsensi pula kerana Porfirio Díaz tidak mahu negaranya dimonopoli lagi.

Kemudian Standard Oil/Pierce berdepan dengan persaingan daripada sebuah syarikat British bernama Cowdray. Bagi Porfirio Díaz, persaingan ini boleh mengimbangkan kuasa politik Mexico yang tidak perlu takut dengan pendapat Amerika Syarikat. Pierce dan Cowdray berp3rang harga sampai kedua-duanya rugi.

Jadi Standard Oil tidak mempunyai pilihan lain. Porfirio Díaz terlalu berpihak kepada Cowdray. Jadi mereka pun perlu mempengaruhi politik tempatan.

Persaingan Standard Oil Dan Cowdray

Mexico telah menjadi medan persaingan antara Amerika Syarikat (Standard Oil) dan British (Cowdray). Jadi apabila kuasa Porfirio Díaz tergugat, Standard Oil pun membuat keputusan. Mereka membiayai kebangkitan Francisco I. Madero, dan Cowdray pula menyokong Jeneral Victoriano Huerta yang menggulingkan Madero.

Apabila Madero jatuh, Standard Oil berpihak kepada Venustiano Carranza pula yang menentang Huerta. Risiko ini bagi Standard Oil sangat berbaloi, kerana jaminan minyak di perut bumi Mexico.

Tetapi perkara ini dihidu Biro Penyiasatan Amerika Syarikat yang menemui bukti rundingan antara Standard Oil dan pemb3rontak Mexico. Standard Oil dituduh memberikan “pinjaman” sebanyak lebih daripada AS$1 juta (nilai sekarang AS$284 juta) kepada puak pemb3rontak.

Mereka tidak perlu membayar balik, jika menang… cukup jika Standard Oil diberikan bon emas sebanyak 6 peratus dan konsensi minyak besar-besaran.

Tawaran ini diterima puak pemb3rontak.

Meskipun dengan bukti kukuh, kerajaan Amerika Syarikat hanya memberi amaran supaya Standard Oil tidak meneruskan perniagaan sebegini.

Surat amaran dikeluarkan supaya Standard Oil menghentikan sebarang rundingan sementara menunggu siasatan lanjut pejabat Peguam Negara.

Standard Oil seperti biasa menafikan tuduhan ini.

Usaha Sembilan Tahun

Francisco I. Madero menggantikan Porfirio Díaz pada tahun 1911. Tetapi beliau digulingkan Victoriano Huerta dua tahun kemudian sebelum m4ti dibvnuh tiga hari kemudian. Kekalahan Huerta berakhir dengan pengusiran, yang mana beliau digantikan Venustiano Carranza pada tahun 1917.

Tetapi Carranza pun tidak bertahan lama, kerana Felipe Marcor pula menggantikannya hanya buat beberapa bulan sahaja. Sepanjang revolusi ini, ramai dalam kalangan pemimpin pemb3rontak dibvnuh. Álvaro Obregón yang menggantikan Marcor pun dibvnuh juga.

Mexico hanya pulih daripada kesan revolusi ini sekitar 1980-an, apabila pembaharuan ekonomi diusahakan oleh pemimpin-pemimpin semasa.


Mencari Graviti Dalam Sejarah

Salah satu soalan paling penting pernah ditanya dalam sejarah sains pastinya adalah soalan dari Sir Isaac Newton, berkaitan dengan epal dan graviti. Namun begitu, sebelum soalan tersebut dihuraikan, mungkin adalah lebih baik untuk kita memutar waktu, jauh sebelum Newton sendiri lahir, masuk ke alam tamadun Greek purba, 400 tahun sebelum masihi.

Aristotle dan Empat Unsur

Aristotle (384–322 B.C.) adalah antara tokoh penting dalam tamadun Greek. Bertindak sebagai seorang ahli falsafah, Aristotle lahir di Stagira, Chalkidiki, di utara Greece lama. Merupakan anak murid Plato, Aristotle dianggap sebagai “Bapa kepada Falsafah Barat” (Father of Western Philosophy), di mana beliau mempengaruhi banyak cabang ilmu falsafah dan sains klasik.

Menurut Aristotle, alam ini sebenarnya terdiri daripada empat unsur utama, unsur air, api, angin dan tanah (ala-ala Avatar). Dalam usaha Aristotle untuk menerangkan graviti dan sifat bahan – kenapa bahan jatuh ke bumi, Aristotle berpendapat bahawa setiap unsur mempunyai sifat semulajadinya yang tersendiri – tanah yang berat akan sentiasa berada di tengah bumi, dan sifat api adalah sentiasa ke atas. Ini adalah antara penafsiran graviti paling awal dalam sejarah: unsur yang berat seperti air dan tanah akan sentiasa ingin berada pada keadaan semulajadi mereka (di tengah bumi) manakala unsur yang ringan seperti angin dan api akan sentiasa bergerak ke atas.

Satu lagi penaakulan yang dibuat oleh Aristotle adalah objek dengan berat yang berbeza akan jatuh ke bumi dengan kelajuan yang berbeza. Dalam bahasa mudah, sekiranya anda ada sebiji bola besi yang bulat dan sehelai kertas yang ringan, menurut Aristotle, bola besi tersebut akan jatuh ke bumi dengan lebih laju berbanding kertas tadi. Rumusan yang dibuat oleh Aristotle ini ternyata salah, dan ia telah disangkal oleh Galileo Galilei.

Eksperimen Menara Condong Pisa

Eksperimen di Menara Pisa merujuk kepada eksperimen yang dilakukan oleh Galileo untuk menerangkan kesan objek yang sedang jatuh dalam keadaan bebas (freely falling object). Oleh kerana Galileo sendiri tidak pernah mengakui bahawa eksperimen di menara Pisa ini pernah terjadi, maka kebanyakan ahli sejarah berpendapat bahawa eksperimen ini sebenarnya cumalah satu eksperimen minda yang tidak pernah berlaku.

Eksperimen yang dimaksudkan boleh digambarkan dengan keadaan berikut – sekiranya anda duduk di satu tempat tinggi (menara condong Pisa misalnya), dan anda mempunyai dua biji bola yang mempunyai berat yang berbeza. Sekiranya bola tersebut anda lepaskan pada ketinggian yang sama, satu-satunya daya yang akan bertindak ke atas kedua-dua bola tersebut adalah daya graviti.

Katakan kedua-dua bola kita dalam keadaan tidak bergerak/statik (0 m/s), dan kemudian kita jatuhkan dalam keadaan serentak, kedua-dua bola tersebut akan memecut pada kadar yang sama, iaitu pada kadar graviti bumi – 9.81 m/s2, dan hasilnya, disebabkan bola-bola ini memecut pada kadar yang sama, mereka juga pastinya akan sampai ke tanah pada masa yang sama. Hal ini adalah berbeza dengan anggapan Aristotle, dan telahpun disahkan oleh banyak eksperimen masa kini (lihat rujukan).

Revolusi Soalan Penting Newton

Berbalik kepada soalan pada perenggan pertama tadi, kita kini akan meninjau salah satu soalan paling penting dalam sejarah sains, dan menjadi pencetus kepada kelahiran salah satu cabang matematik penting masa kini, iaitu kalkulus (calculus).

Menurut kisah yang diceritakan oleh Professor Michio Kaku dalam The Universe in a Nutshell, Newton pada asalnya sedang berjalan-jalan, sehinggalah dia ternampak sebiji epal jatuh ke tanah. Soalan yang ditanya oleh Newton kemudiannya adalah – ‘If the apple fall, does the moon also fall?’ (Sekiranya epal itu jatuh, bagaimana pula dengan bulan?).

Untuk menjawab soalan ini, Newton sedar bahawa matematik pada zamannya tidak mampu untuk digunakan bagi menerangkan tentang situasi ‘bulan sedang terjatuh’ ini. Oleh itu, Newton mula membangunkan kerangka matematik baru berdasarkan binomial theorem, yang kemudiannya digunakan untuk mencipta kalkulus.

Untuk menjawab soalan Newton tadi, benar, bulan sebenarnya sedang ‘terjatuh’ ke bumi! Namun jangan bimbang, kerana meskipun bulan sedang ‘terjatuh’ ke arah bumi, namun disebabkan bulan sendiri berputar pada paksinya, putaran bulan itulah yang mengelakkan bulan daripada terus jatuh dan menghentam permukaan bumi, dan sebaliknya bergerak mengelilingi bumi. ‘Jatuhan’ bulan ke bumi ini dipanggil sebagai gerakan selari (linear motion), dan lawan bagi ‘jatuhan’ ini adalah gerakan berputar (rotational motion).

Hasil dari kajian Newton tadi, Newton kemudian membina kerangka matematik bagi daya tarikan yang menarik epal dan bulan untuk jatuh ke bumi – Daya Graviti – dalam bentuk formula yang tertera di bawah.

F dalam formula di atas merujuk kepada daya graviti (Gravitational Force), manakala m1 dan m2 merujuk kepada jisim (mass) bagi dua jasad yang saling menarik, dan r2 merujuk kepada jarak (radius) antara dua jasad tersebut, dan ia lebih dikenali sebagai hukum kuasa dua songsang (inverse square law). G dalam formulasi ini merujuk kepada pemalar tetap graviti (gravitational constant) yang bernilai 6.674×10−11 N · (m/kg)2.

Meskipun formula yang diterbitkan oleh Newton ini berfungsi dengan jayanya untuk menerangkan banyak permasalahan semesta klasik, namun terdapat beberapa kelemahan dalam teori Newton tersebut. Antara permasalahan yang dapat penulis bawa kepada pembaca adalah action at a distance – sekiranya anda berada di Malaysia dan rakan anda berada di England, oleh kerana anda berdua mempunyai jisim dan jarak, maka anda berdua sebenarnya saling tertarik antara satu sama lain (namun nilai tarikan graviti kalian adalah teramat kecil)!

Satu lagi implikasi nyata dari fungsi matematik Newton itu tadi adalah – sekiranya anda atau rakan anda tiba-tiba kehilangan berat badan, maka nilai kadaran jisim m1 atau m2 dalam formula itu akan berubah, dan anda berdua akan merasai perubahan daya graviti (F) tadi secara serentak dan serta merta! Untuk kes serta merta ini, ada seorang saintis lain yang tidak akan bersetuju – tidak ada perkara yang boleh berlaku secara serta merta (instantaneous interaction cannot occur), sebaliknya semua objek dalam alam semesta perlu mengikut hukum alam – kelajuan paling laju dalam alam semesta adalah kelajuan cahaya, dan orang tersebut adalah Albert Einstein.

Einstein, Relativiti Umum dan Graviti

Katakan matahari tiba-tiba hilang dari alam semesta. Menurut Relativiti Khusus, cahaya matahari hanya akan sampai ke bumi dalam masa 8 minit, maka di bumi, kita hanya akan sedar bahawa matahari telah hilang 8 minit yang lalu. Namun begitu, menurut Teori Graviti Newton, sekiranya matahari tiba-tiba hilang, kita akan merasa kehilangan tarikan graviti matahari terhadap bumi secara langsung dan terus, dan ini kemudiannya akan melanggar prinsip utama dalam Relativiti Khusus! Tiada apa mampu bergerak lebih laju daripada cahaya!

Bertitik tolak dari idea ini, dan setelah Relativiti Khusus (Special Relativity) membuatkan Einstein menjadi terkenal pada tahun 1905, Einstein kemudian cuba untuk menyambung Teori Relativiti Khusus dan mengembangkan lagi teori tersebut. Teori Relativiti Khusus berkisar kepada topik objek yang mempunyai kelajuan yang sekata (constant velocity), dan selain kelajuan dan halaju, satu lagi aspek yang diteroka oleh Einstein adalah pecutan (acceleration).

Seperti yang penulis telah bentangkan pada ruangan Galileo, objek yang ditarik oleh graviti kelihatannya seperti memecut ke arah bumi dalam keadaan sekata (constant acceleration). Dalam formulasi barunya yang dipanggil Relativiti Umum (General Relativity), Einstein membuat hujahan bahawa graviti dan pecutan adalah dua perkara yang sama, yang turut dikenali sebagai Prinsip Kesetaraan (Equivalence Principle). Oleh kerana fokus tulisan ini adalah dalam bahagian sejarah, maka penulis akan membincangkan topik Relativiti Umum pada penulisan akan datang secara lebih mendalam lagi. Secara amnya, Einstein menggambarkan graviti adalah terhasil akibat daripada lekukan fabrik ruangmasa (spacetime curvature).

Teori Kuantum dan Relativiti Umum yang Tidak Serasi

Meskipun Teori Relativiti Umum Einstein berjaya untuk menggambarkan graviti bagi objek samawi dalam alam ini, namun terdapat beberapa perkara yang tidak mampu dijawab oleh Relativiti Umum Einstein, lebih-lebih lagi yang berkaitan dengan Teori Kuantum. Sebagai contoh, lohong hitam (black hole), menurut deskripsi Relativiti Umum, adalah kawasan di mana graviti adalah teramat kuat. Menurut prospek Teori Kuantum pula, disebabkan berlakunya singularity dalam lohong hitam, keadaan di mana fabrik ruangmasa adalah terlampau kecil akibat graviti, maka graviti kini perlu diselaraskan untuk turut mematuhi hukum kuantum, kerana hukum kuantum melibatkan dimensi yang amat kecil. Oleh itu, lohong hitam perlu mampu diterangkan oleh kedua-dua teori tersebut: Teori Kuantum serta Teori Relativiti Umum, atau salah satunya akan menjadi betul, dan salah satunya akan tertolak salah.

Bidang ini (penyatuan Teori Kuantum dengan Relativiti Umum) kini sedang diteroka dengan mendalam, dengan pelbagai calon teori yang dicanang sesuai seperti Teori Tetali (String Theory) dan Loop Quantum Gravity. Pengesanan gelombang graviti baru-baru ini juga pastinya membuka idea-idea baru bagi para saintis, dengan idea seperti konsep kedualan zarah-gelombang (wave-particle duality) yang meletakkan foton sebagai pasangan partikel bagi gelombang cahaya, maka adakah graviton – pasangan partikel bagi gelombang graviti wujud?

Rujukan:

Forum fizik dalam talian –

Michio Kaku, (2012). “The Universe in a Nutshell.” – https://www.youtube.com/watch?v=0NbBjNiw4tk

Eksperimen Galileo – https://upload.wikimedia.org/wikipedia/commons/transcoded/e/e8/Apollo_15_feather_and_hammer_drop.ogv/Apollo_15_feather_and_hammer_drop.ogv.240p.webm

Isaac, (1982). “Asimov’s Biographical Encyclopedia of Science and Technology”. 2nd edition. Doubleday Publishing Group Inc. ISBN: 0-385-17771-2.

G. Adler & B. L. Coulter, (1978). “Galileo and the Tower of Pisa experiment”. American Association of Physics Teachers, 46(3) pp. 199-201.

Zubir, (2018). “Pengenalan Fizik Graviti Newton”. Blog Physics Coffee Talk. https://physicscoffeetalk.wordpress.com/2018/07/21/pengenalan-fizik-graviti-newtonian/


Israel Cipta Ubat Covid-19

Dulu dunia pernah terkena musibah pandemik yang mencelakakan. Penularan Influenza menggugat kesejahteraan dunia ini, pada ketika semua negara besar seperti Amerika Syarikat dan Eropah sudah penat dengan Perang Dunia Pertama. Namun sains berjaya menewaskan pandemik ini.

Dan generasi-generasi seterusnya menumpang nikmati perubatan yang luar biasa. Influenza sudah tidak lagi mengancam orang ramai seperti 1918 dulu. Virus ini hanya menular secara endemik sahaja. Semua kerana pencegahan melalui vaksin dan ubat yang merawat.

Dunia sekarang ini meniti laluan yang sama. Cuma bukan Influenza yang menggugat kesejahteraan dunia. Kali ini ia adalah COVID-19, yang menundukkan sektor kesihatan berdaya maju. Penantian vaksin sudah lama berakhir.

Sekarang cuma tunggu bekalan sampai saja. Hampir 20 juta rakyat Malaysia sudah menerima sekurang-kurangnya satu dos. Cuma teknologi perubatan masih belum mengeluarkan ubat antiviral sepertimana amantadine dan rimantadine dulu mengembirikan Influenza.

Semua pemain industri bioteknologi sekarang sedang berhempas pulas. Dan barangkali sebuah syarikat terkemuka di Israel semakin hampir mengeluarkan ubat tersebut.

Bukan Ubat Ivermectin

Pusat Perubatan Sourasky berpusat di Tel Aviv yang senang cakap merupakan sebuah medan teknologi sangat besar. Institusi ini tidak pernah berasa selesa dengan keadaan semasa. Apa yang tidak berkesan dicuba habis untuk bagi berkesan.

Apa yang sudahpun berkesan ditambah baik pula. Kedua-dua perkara ini dibuat melalui program penyelidikan, tanpa segan silu dengan perbelanjaan tinggi semata-mata untuk menjaminkan masa depan perubatan.

Mungkin inilah masa sesuai untuk membincangkan tentang proses penyelidikan sesuatu ubat. Ia jauh lagi rumit untuk dibandingkan dengan falasi-falasi konspirasi kononnya “mereka cipta penyakit; mereka jual ubat”. Itu adalah penipuan yang mengarut. Sebenarnya proses pengeluaran sesuatu ubat adalah sama seperti vaksin: kena melalui ujian tiga fasa.

Sourasky sudah melaksanakan fasa pertama. 30 pesakit COVID-19 diberi sampel ubat. Dan 29 orang pulih dalam masa beberapa hari. Namun penyelidikan Sourasky tergendala buat sementara waktu.

Kerana program imunisasi Israel berjalan dengan begitu lancar sampai mereka tiada langsung pesakit serius.

Maka mereka terpaksa membuat perjanjian dengan sebuah rangkaian hospital di Greece (Harkov, 2021) untuk fasa kedua dengan 90 orang pesakit serius.

Mengejutnya, dapatan fasa kedua sangat konsisten dengan fasa pertama. Apabila sebuah kajian perubatan didapati konsisten, ini bermakna bahan rawatan itu terbukti berkesan… bukannya secara kebetulan.

Dalam fasa pertama, 29 orang pulih. Dalam fasa kedua pula, 83 orang pulih dengan begitu cepat (Tercatin, 2021).

Kalau mereka berpuas hati dengan fasa kedua, barulah mula fasa ketiga yang akan menggunakan sampel sangat ramai untuk menguji keselamatan pula. Ini adalah proses pengeluaran ubat yang penunggang konspirasi takkan faham.

Tidak mungkin orang boleh buat sesuatu ubat sambil menciptakan penyakit. Prosesnya panjang lagi rumit dan mustahil untuk dilaksanakan serentak.

Sedikit Risiko Dengan Ubat Antiviral Ini

Ubat Sourasky ini bukanlah ajaib seperti dicanang. Ada juga kelemahannya. Ubat ini hanya boleh guna dalam tempoh yang singkat. Dalam fasa pertama, seorang pesakit didapati bertambah buruk dalam masa lima hingga 12 hari.

Kerana sistem imunisasi terlalu aktif. Senang cakap, angin sepoi-sepoi bahasa memang sedap. Tetapi kalau ribut taufan, semua melayang.

Taufan ubat Sourasky seperti boleh dibayangkan menyerang sel sihat. Walaupun tidak menjejaskan sistem imunisasi, mereka masih ada kelompangan yang perlu dibaiki. Itulah kegunaan ujian klinikal, yang mungkin akan selesai pada Disember 2021.

Mungkin ada yang tertanya-tanya – kalau vaksin bagus, apa gunanya buat ubat? Jujurnya, sangat berguna. Kerana bukan semua negara ada vaksin COVID-19. Malaysia adalah negara yang kaya. Jadi giliran Malaysia lebih cepat untuk dibandingkan dengan ceruk-ceruk pedalaman seperti negara-negara Afrika.

Mereka pun manusia.

Dan mereka boleh terkena COVID-19. Lebih baik terkena dalam keadaan boleh dirawat, bukan sekadar dicegah.

RUJUKAN:

Harkov, L. (2021, Februari 8). Coronavirus: Greece to test Israeli ‘miracle drug’. The Jerusalem Post.

Tercatin, R. (2021, Ogos 5). COVID: 90% of patients treated with new Israeli drug discharged in 5 days. Jerusalem Post.


Schewerer Gustav: Senjata Paling Besar Dalam Dunia

Si Misai Kontot gila untuk tawan Paris masa bermulanya Perang Dunia II. Walau bagaimanapun, Perancis membina kubu di Maginot Line.

Maginot Line dilengkapi dengan persenjataan lengkap, daripada anti-kereta kebal kepada beberapa artileri, yang boleh mengatasi serangan darat dan udara.

Pada tahun 1941, Si Misai Kontot arahkan pengeluar senjata Jerman dan ahli metalurgi, Gustav Krupp untuk cipta senjata yang mampu menumbangkan Maginot.

Senjata tu mesti boleh tembus dinding konkrit setebal 7 meter atau 1 meter keluli. Inilah titik mulanya Schwerer Gustav atau The Great Gustav, senjata terbesar di dunia.

Muncungnya berdiameter 80 cm dan laras panjangnya 30 meter. Untuk angkut senjata tu je memerlukan kenderaan sepanjang 47 meter, tinggi 12 meter dan seberat 1,350 tan untuk dapat menembak 10 tan peluru.

Schwerer Gustav pertama kali digunakan pada musim bunga 1942 dalam Pertempuran Sevastopol di Crimea dengan 50 das tembakan dilepaskan.

Sebelum Gustav bertindak, Jerman terpaksa angkut senjata tu dengan kereta api secara berasingan oleh 2,000 askar dalam 25 koc yang berbeza. Untuk pasang balik, ia memerlukan 250 orang yang mengambil masa 3-4 hari.

Akhirnya, Schwerer Gustav tidak digunakan untuk memecahkan Maginot Line sebab Jerman dah tawan dulu sebelum senjata tu sampai.

Di Sevastopol, walaupun hanya melepaskan 50 peluru, Schwerer Gustav dah rosak teruk. Tempat penyimpanan senjata bawah tanah yang digunakan Soviet untuk bekalkan senjata dari pelabuhan telah musnah.

Sasarannya sejauh 30 meter bawah air dan Gustav dapat menembusi perisai selepas sembilan tembakan.

Gustav digunakan tak lebih daripada setahun oleh Jerman sebab ia kurang efisien.

Senjata tu pun dimusnahkan sebelum 22 April 1945 untuk mengelakkan daripada digunakan musuh. Versi lain pula mengatakan Gustav ditanggalkan oleh Soviet.

Oleh: Azizul Farhan

PERANG DUNIA KEDUA ni konflik antarabangsa yang paling berdarah dalam sejarah. Korang boleh baca buku PERANG DUNIA KEDUA ni dan mudah didapati di link shopee ni: https://bit.ly/perangduniakedua


Betapa Rasisnya N4zi Jerman….

Baru-baru ini, seorang mahasiswa sebuah universiti tempatan membuat kejutan dengan membuat tabik N4zi dalam satu majlis konvokesyen universiti berkenaan. Bila ditanya motifnya berbuat demikian, alasannya ialah mahu menunjukkan solidariti dengan perjuangan rakyat Palestin sambil menyatakan apa yang dilakukan 4d0lf Hitl3r semasa P3rang Dunia Kedua (WWII) itu tepat. Masalahnya, si bendul ini tidak sedar sisi perkauman N4zisme yang dibawa mereka pada dekad 30-an dan WWII.

Selepas kebangkitan Hitl3r dan N4zisme pada tahun 30-an, antara matlamat mereka seperti digariskan dalam bukunya M3in K4mpf (Perjuanganku) ialah menubuhkan satu sistem perundangan berasaskan bangsa. Rejim menganggap diri mereka sebagai p3juang revolusi dan mempunyai matlamat membentuk semula masyarakat kepada komuniti 4ryan kebangsaan yang bersifat satu kaum sahaja (Volksgemeinschaft). Tetapi idea ini bersifat fantasi dan satu-satunya cara rejim N4zi Jerman mencapai matlamat ini ialah melalui diskriminasi, pemulauan dan pembvnvhan sesiapa yang dianggap tidak layak dengan kerangka masyarakat 4ryan yang sempurna.

Sesiapa saja yang dianggap lemah atau menyeleweng seperti golongan orang kelainan upaya atau ada kecenderungan hubungan sejenis akan dih4puskan. Begitu juga dengan golongan yang dianggap orang asing di Jerman ketika itu seperti orang Y4hudi, golongan Gipsi (termasuk golongan Roma dan Sinti), Slavik dan orang kulit hitam. Bagi kelompok N4zi, kelompok Y4hudi dianggap halangan utama untuk mewujudkan bangsa 4ryan yang unggul. Sentimen ini sudah lama timbul daripada sikap ganas masyarakat Kristian terhadap orang Y4hudi sejak beberapa abad yang lalu sehingga menjadi satu kebiasaan sosial ketika itu.

Dengan melihat perlakuan kejam mereka sepanjang WWII, terdapat tiga fasa perbuatan yang dilakukan rejim N4zi ke atas kelompok-kelompok yang dinyatakan di atas. Semasa fasa pertama iaitu pada tahun 1933 hingga 1934, matlamat utama mereka ialah mengasingkan orang Y4hudi dari kehidupan awam. Banyak perkara dilakukan seperti memboikot semua bentuk perniagaan Y4hudi secara agresif dan melarang mereka bekerja di sektor awam atau mempraktikkan undang-undang.

Tetapi perlu diingat, polisi perkauman rejim tidak hanya ditujukan kepada kaum Y4hudi semata-mata. Seawal musim panas 1933, rejim meluluskan undang-undang membenarkan pemandulan secara paksa ke atas mana-mana individu yang dianggap cacat sejak dari lahir. Pada akhir WWII, lebih 300,000 individu menjadi mangsa undang-undang tidak berperikemanusiaan itu.

Pada tahun 1935, rejim N4zi melancarkan fasa kedua pemburuan ke atas orang-orang Y4hudi. Matlamat fasa ini ialah pemisahan secara biologi melalui proses diskriminasi yang sah dari segi undang-undang. Fasa ini dimulakan dengan gerakan-gerakan rusuhan anti-Semitik yang dilancarkan pada tahun 1933. Pada tahun 1935, Undang-Undang Nuremberg diluluskan di mana ia melarang perkahwinan orang Y4hudi dengan orang Jerman sebelum larangan itu diperluaskan kepada orang kulit hitam dan golongan Gipsi.

Tetapi ketakutan kepada orang berdarah campuran ini terus wujud. Pada tahun 1937, anak-anak berdarah campur dari Rhineland disasarkan untuk menjalani proses pemandulan secara paksa. 385 kanak-kanak dipaksa melalui proses vasektomi itu. Salah seorang daripada mereka ialah Hans Hauck, seorang lelaki berdarah Jerman-Algeria di mana bapanya ialah seorang tentera Algeria.

Dalam keterangannya dalam sebuah dokumentari bertajuk Hitl3r’s Forgotten Victims, Hauck mendedahkan dia dibawa ke sebuah kemudahan perubatan secara rahsia untuk menjalani proses vasektomi. Selepas itu, dia diberi sehelai sijil pemandulan yang membenarkannya bekerja dan dipaksa menandatangani satu perjanjian yang melarangnya berkahwin atau mengadakan hubungan kelamin dengan wanita Jerman. Dia menambah, “Ia sangat menekan jiwa dan satu bentuk penindasan. Saya merasakan diri saya separuh manusia.”

Bila Heinrich Himler dilantik sebagai ketua polis Jerman pada tahun 1936, aktiviti penindasan ke atas bangsa-bangsa lain terus digiatkan. Selain mengehadkan perkahwinan, Undang-Undang Nuremberg turut memaksa pengehadan perjalanan golongan gipsi dilaksanakan pada tahun sama melalui tahanan di kem khas. Yang pasti, akhir dekad 30-an menyaksikan ramai kelompok yang dianggap terpinggir dari segi sosial diganggu, ditahan, tiada peluang mendapat pekerjaan dan pendidikan serta dianggap tiada negara. Sesiapa yang cuba menentang akan dibunuh seperti kes Hilarius Gilges. Gilges yang berdarah kacukan merupakan penentang rejim yang aktif dan sebagai balasan, dia diculik dan dibvnvh oleh rejim pada tahun 1933.

Tetapi fasa yang paling radikal muncul pada tahun 1938. Fasa ini menyaksikan orang Y4hudi dibuang semua hak mereka melalui pengenalan lebih banyak undang-undang anti-Semitik ketika itu. Ia dicetuskan oleh pelbagai rusuhan dan tunjuk perasaan penyokong rejim termasuk Kr!stallnacht (Malam Kaca Pecah) dari musim panas hingga 9 November 1938 (tarikh peristiwa Kr!stallnacht). Harta-harta mereka bukan saja dirampas bahkan mereka juga akan diusir keluar dari Jerman dan ditahan di kem-kem tahanan. Selepas kejayaan kempen Blitzkrieg yang menyaksikan sebahagian besar Eropah jatuh ke tangan rejim, ini membolehkan polisi ini dilaksanakan dengan lebih meluas termasuk pembvnvhan beramai-ramai.

Seawal Ogos 1939, rejim mengarahkan semua kanak-kanak cacat di Jerman didaftarkan. Untuk tahun-tahun berikutnya, lebih 5,000 kanak-kanak dipindahkan ke ‘jabatan kanak-kanak’ dan dibvnvh. Tidak lama selepas WWII meletus, rejim N4zi turut melaksanakan kempen e*tanasia yang dikenali sebagai T4 dengan sasaran termasuklah pesakit mental. Lebih 70,000 orang dibvnvh dengan kebanyakan mereka dibvnvh selepas terhidu gas dalam kebuk gas yang disediakan di enam pusat pembvnvhan khas. Walaupun program ini dibatalkan pada tahun 1941, ia diteruskan dalam bentuk unit-unit tempatan yang beroperasi di negara-negara yang dijajah.

Tidak lama selepas p3rang bermula, unit khas Schvtzst4ff3n (SS) membvnuh ramai pesakit mental di Poland sama ada dengan men3mbak atau meletakkan mereka dalam kebuk gas. Semasa permulaan p3rang menerusi s3rangan di Poland, unit-unit khas SS membvnuh lebih 10,000 anggota keluarga elit Poland termasuk ribuan orang Y4hudi. Ini merupakan pengenalan kepada aktiviti penghapusan etnik yang kemudiannya dijalankan semasa tahun-tahun WWII.

Dengan sebahagian besar Eropah jatuh ke tangan N4zi, rejim sudah memikirkan apa yang perlu dilakukan dengan mereka. Satu daripada idea yang dicadangkan ialah Pelan Madagascar. Sebelum idea ini timbul, 1.7 juta orang Y4hudi akan dipindahkan dari seluruh Poland ke satu kawasan di Lubin yang dipanggil Kerajaan Awam. Ini merupakan sebahagian daripada usaha petempatan semula mereka dengan pelaksana program ini ialah Himler yang juga ketua SS. Pelan ini seharusnya membenarkan lebih ramai peneroka Jerman duduk di kawasan-kawasan yang dikosongkan di Poland tetapi tidak berhasil.

Ini disusuli dengan Pelan Madagascar di mana selepas kejatuhan Perancis dalam kempen Blitzkrieg, rancangan rejim seterusnya ialah memindahkan orang-orang Y4hudi ke Madagascar yang ketika itu merupakan jajahan Perancis. Tetapi pelan ini juga berhadapan masalah dalam bentuk Tentera Laut Diraja Britain (British Royal Navy). Seperti mana kelompok kapal selam Wolfpacks yang menjadi igauan ngeri konvoi pihak Bersekutu di Lautan Atlantik, pasukan tentera laut Britain menguasai laluan laut penting di Terusan Suez. Justeru, sebarang cubaan untuk memindahkan mereka melalui Suez pasti akan dipatahkan dengan mudah.

Bila rejim melancarkan Operasi Barbarossa pada musim panas 1941, ia dilihat akan merealisasikan cita-cita Hitl3r dalam M3in K4mpfnya yang mahukan satu ruangan kehidupan (L3bensraum) diwujudkan di Kesatuan Soviet. Kempen tersebut bukan sekadar kempen mengeksploitasi peluang ekonomi yang wujud di Rusia tetapi juga kempen p3rang pengh4pusan kaum. Ini termasuklah Generalplan Ost, satu pelan pengh4pusan etnik Slavik di Eropah Tengah dan Eropah Timur semasa WWII. Pelan ini merangkumi rancangan perhambaan, pengusiran secara paksa dan pembvnvhan beramai-ramai ke atas orang Slavik dan Baltik yang dianggap lemah berbanding orang 4ryan.

Semasa kempen di Kesatuan Soviet berlangsung, Himler menubuhkan satu unit dikenali sebagai 3insatzgruppen (unit petugas khas). 3insatzgruppen merupakan unit khas SS yang ditugaskan untuk satu tujuan: pengh4pusan orang-orang Y4hudi dan tentera Soviet yang menentang tentera rejim. Pada mulanya, orang-orang yang dibvnvh ini ditembak mati sebelum sebuah kubur besar digali untuk mengebumikan mereka. Apabila perbuatan ini memakan masa lama, kumpulan-kumpulan yang akan dibvnvh akan diarah menggali sebuah kubur besar sebelum mereka diarah berdiri di depannya. Tatkala itulah, 3insatzgruppen men3mbak mereka sehingga mati. Setiap kubur akan diisi dengan lapisan-lapisan m4yat yang bertindih.

Tetapi selepas beberapa lama, ia memberi kesan negatif kepada keadaan psikologi unit itu. Ini mendorong Himler mencari kaedah pembvnvhan lain yang lebih efektif. Ini membawa kepada penggunaan kebuk gas dan van gas. Satu kempen yang paling memberi kesan ialah pembvnvhan beramai-ramai di Babi Yar, sebuah gaung berhampiran Kiev, Ukraine pada tahun 1941. Kempen tersebut menyaksikan 33,000 orang Y4hudi terdiri daripada lelaki, perempuan, kanak-kanak dan warga emas dikumpulkan dalam gaung berkenaan dalam keadaan bogel sebelum dit3mbak mati pasukan 3insatzgruppen.

Bermula pertengahan tahun 1941, N4zi Jerman mula mengusir ramai orang Y4hudi dari wilayah jajahan mereka ke gheto-gheto di Eropah Timur seperti Lodz, Minsk dan Riga. Hitl3r mengambil keputusan mengaktifkan rancangan Generalplan Obst walaupun tahu kejayaan rancangan itu bergantung kepada kejayaan mereka menakluk Moscow. Tetapi selepas pihak Soviet berjaya memaksa tentera W3hrmacht berundur dalam P3rtempuran Moscow, itu tidak lagi menjadi keutamaan. Yang penting, seberapa ramai kelompok yang dianggap kanser ini harus dihapuskan secepat mungkin. Ini yang membawa kepada perlaksanaan rancangan Solusi Terakhir (Final Solution) yang dibentangkan dalam Persidangan Wannsee pada tahun 1942.

Bermula pada Mei 1942, pembvnvhan sistematik orang Y4hudi dan Slavik di seluruh Eropah dilaksanakan. Pengusiran dilaksanakan secara besar-besaran antara Mei hingga Julai 1942 dengan dua lagi kem yang menjadi mimpi ngeri kepada komuniti itu dibuka iaitu Sobibor dan Treblinka. Pada awalnya, golongan yang terpilih ialah Y4hudi Jerman dan Slovakia di mana mereka dihantar terus ke Auschwitz. Dari situ, mereka akan dipilih sama ada sesuai sebagai buruh paksa atau tidak sebelum mana-mana yang tidak terpilih dihantar ke kebuk-kebuk gas untuk dibvnvh.

Sedikit demi sedikit, pengusiran ini diperluaskan ke seluruh wilayah jajahan rejim dan ke negara-negara yang bersekutu dengan rejim N4zi Jerman. Bilangan dan kelajuan pengusiran bergantung kepada beberapa faktor seperti kesanggupan kerajaan-kerajaan bekerjasama dengan polisi gila Hitl3r, kesediaan pihak berkuasa melaksanakan polisi berkenaan, akses pelarian kepada jalan-jalan tikus untuk melarikan diri dan kesanggupan penduduk tempatan untuk membantu dan melindungi orang Y4hudi.

Walaupun orang Gipsi tidaklah mengalami pemburuan sebegini rupa, ramai juga yang m4ti di kem-kem tahanan N4zi. Contohnya di Auschwitz, 20,000 orang Gipsi m4ti dalam kebuk-kebuk gas kem berkenaan. Sementara jutaan penduduk Eropah Timur terdiri daripada orang Slavik dan Baltik turut menjadi mangsa kezaliman rejim. Ramai dalam kalangan mereka dibawa ke Jerman sebagai buruh paksa atau diusir dari kampung halaman masing-masing pada separuh masa kedua WWII sebagai sebahagian daripada taktik bumi hangus W3hrmacht.

RUJUKAN:


Organisasi, Melayu Dan Islam : Suatu Dimensi Baru Masyarakat Melayu Dan Islam Dalam Mempertahankan Hak Mereka Yang Termaktub Didalam Perlembagaan Persekutuan

Malaysia digemparkan pada 9 Mei yang lalu, parti yang telah berkuasa selama lebih 60 tahun akhirnya tumbang dan menjadi pembangkang. Dan buat pertama kalinya dalam sejarah arena politik tanah air, sejumlah besar rakyat tidak lagi berminat terhadap ahli terhadap parti politik yang berasakan perkauman. Sebaliknya, rakyat marhaen lebih berminat kepada parti yang boleh mewakili aspirasi serta suara seluruh rakyat Malaysia secara keseluruhannya.

Namun, terdapat masyarakat Melayu merasakan dengan kemenangan Pakatan Harapan yang dianggotai oleh Parti Peribumi Bersatu Malaysia (PPBM), Parti Keadilan Rakyat (PKR), Parti Tindakan Demokratik (DAP) serta Parti Amanah Negara (PAN) ini sedikit sebanyak menimbulkan rasa gusar di kalangan masyarakat Melayu yang bimbang akan nasib Bahasa Kebangsaan, Hak-hak keistimewaan Melayu serta Kedudukan agama Islam sebagai agama rasmi Persekutuan bakal dilenyapkan oleh orang Melayu sendiri tanpa disedari. Bahkan lebih tragik lagi, ia berlaku di tempat asalnya sendiri.

Sehubungan dengan itu, masyarakat Malaysia pada hari ini sudah menolak kepada parti yang bersifat eksklusif kedapa sesebuah kelompok tertentu. Dan apakah dengan berakhirnya era UMNO kedudukan masyarakat Melayu dan peribumi di Sabah dan Sarawak akan terancam dengan slogan Bangsa Malaysian yang menginginkan keadilan dan kesama-rataan sehingga menggadai maruah bangsa Melayu dan kedudukan agama Islam itu sendiri?

Majoriti beranggapan bahawa kedudukan dan keistimewaan itu tetap TERJAMIN selagi adanya bulan dan bintang, dan selagi adanya Majlis Raja-Raja Melayu selagi itulah kedudukan istimewa ini takkan terganggu. Pada hakikatnya, cuba imbau kembali isu penghapusan kekebalan Raja-Raja Melayu, walaupun majoriti Ahli Parlimen bersetuju untuk meminda kuasa kekebalan Diraja dan seluruh Raja-Raja Melayu sebulat suara menolak keputusan tersebut, namun ianya akan dianggap sebagai SAH walaupun tanpa rela dan persetujuan Majlis Raja-Raja, namun ianya akan dikuatkuasakan setelah 60 hari dari tarikh akhir usul itu dipersetujui di Dewan Rakyat dan menjadi kata putus yang MUKTAMAD.

Dan perkara inilah yang menghantui masyarakat Melayu amnya dengan tumbangnya UMNO, maka berakhirlah harapan dalam membela masyarakat Melayu secara keseluruhannya. Tapi, apa benarkah kenyataan diatas yang mengatakan tumbangnya UMNO, nasib Ketuanan Melayu turut hilang serta? Di dalam nukilan ini akan menjelaskan nasib umat dan hak keistimewaan umat Melayu masih boleh dibela walaupun TANPA perlu bergantung melalui saluran politik.

Nadhlatul Ulama, Muhammadiyah, Sarekat Islam Sebagai Organisasi Pendesak Terhadap Pemerintahan Serta Benteng Asakan Sekularisme Dan Kirstianisasi Di Indonesia, Juga Menjadi Tempat Untuk Masyarakat Berdikari.

Sejak di zaman penjajahan Belanda lagi masyarakat Islam di gugusan Nusantara gusar akan pengaruh sosial yang dibawa oleh mereka yang tersebar kedapa masyarakat yang jelas bertentangan dengan nilai ketimuran. Ditambah pula sikap rakus yang ditunjukkan oleh mereka sedikit sebanyak memberi gambaran bahawa sesuatu harus dilakukan sebelum terlambat walaupun Belanda kurang agresif dalam menyebarkan kepercayaan yang mereka anuti.

Dan pada 1905, sebuah organisasi yang diberi nama Sarekat Dagang Islam telah diwujudkan oleh Hj. Samanhudi yang merupakan salah seorang saudagar kain batik. Bersama rakan seangkatannya menubuhkan organisasi ini sebagai tindak balas terhadap dasar penjajah membawa masuk pedagang asing secara besar-besaran yang jelas mengancam periuk nasi masyarakat tempatan.

Tujuan asal persatuan ini hanya mencakupi permasalahan ekonomi dan sosial masyarakat setempat. Dan apabila ia semakin mendapat sambutan yang amat mengalakkan pada masyarakat, maka pada tahun 1912. setelah 7 tahun dari tarikh penubuhannya, ia berubah menjadi sebuah gerakan politik serta gerakan Islah yang sangat ampuh.

Berbanding pesaingnya, Budi Utomo yang ditubuhkan pada 1908, Sarekat Islam lebih mendapat tempat di mata masyarakat kerana keanggotaannya lebih bersifat terbuka berbanding Budi Utomo yang majoritinya dianggotai oleh golongan elit yang berpelajaran. Dan ia pernah diharamkan oleh penjajah Belanda ketika itu kerana gerakan tersebut membawa ancaman terhadap kepentingan Belanda sehingga namanya berubah beberapa kali sehinggalah pada tahun 2003, ianya kembali kepada nama asalnya pada awal penubuhan.

Muhammadiyah yang bererti pengikut Muhammad merupakan organisasi Islam kedua terbesar dan berpengaruh di Indonesia selepas Nahdlatul Ulama (NU). Ditubuhkan pada 1912 oleh Kiai Haji Ahmad Dahlan di Jogjakarta mempunyai pengikut seramai 50 juta di seluruh Indonesia pada saat ini serta mampu mendirikan sekolah, universiti dan hospital tanpa perlu mengharapkan bantuan dana dari kerajaan serta memberi khidmat bakti kepada masyarakat setempat. Gerakan ini wujud sebagai respons kedapa cara hidup masyarakat Islam pada ketika itu yang mana amalan Islam mereka bercampur dengan unsur kepercayaan kuno mereka yang jelas bercanggah dengan syariat Islam itu sendiri.

Mereka menekankan bahawa Islam bukan sekadar soal ritual semata-mata, juga berfokus kepada permasalahan utama pada setiap peringkat bermula dari sekecil-kecil perkara sehinggalah masalah sejagat yang menimpa umat Islam pada hari ini seperti pemimpin Islam yang gagal membela umatnya. Dan organisasi ini mempunyai corak pentadbiran dan jalan kerja yang sistematik bermula di peringkat tertinggi sehingga ke akar umbi bagi memastikan gerakan ini terus mendapat tempat pada masyarakat.

Nahdlatul Ulama atau singkatannya NU yang membawa maksud ‘Kebangkitan Ulama’ ditubuhkan pada 31 Januari 1926, 10 tahun selepas wujudnya Nahdlatul Watan (Kebangkitan Tanah Air) dan diikuti siri “Nahdlatul” sebelum disatukan dibawah sebuah organisasi yang membentuk Nahdlatul Ulama.

Gerakan ini wujud sebagai kesedaran untuk menyuarakan ketidak-adilan kuasa penjajah terhadap peribumi dengan menidakkan hak masyarakat untuk medapatkan pendidikan sewajarnya yang hanya terbuka untuk golongan bangsawan sahaja disamping sebagai alternatif kepada pesaingnya, Muhammadiyah yang dilihat sebagai tidak bertolak ansur terhadap iklim masyarakat setempat yang rata-rata bersikap bertimbang rasa dan rasional dalam mendalami masalah berkaitan Hukum Syariah.

Struktur organisasi ini juga seperti Muhammadiyah bersifat sistematik agar kelancaran dalam melaksanakan dakwah dan mejaga kepentingan Islam berjalan dengan sempurna. Dan ianya pernah menjadi sebuah parti politik pada tahun 1954 sehingga 1973 sebelum kembali kepada gerakan bersifat organisasi.

Dengan beralihnya NU dari gerakan politik kepada organisasi, ia tidak bererti NU sudah tidak relevan, sebaliknya wujud parti politik yang menyatakan sokongan terhadap NU seperti Partai Persatuan dan Pembangunan (PPP) dan Partai Kebangkitan Bangsa (PKB) yang mana bekas Presiden Indonesia terdahulu, Abdul Rahman Wahid atau nama popularnya Gus Dur merupakan salah seorang daripada ahli NU. Nahdlatul Ulama merupakan organisasi berasaskan Islam terbesar didunia dengan keahlian anggotanya sebanyak 90 juta orang.

Apakah gerakan di Indonesia kita harus contohi? Di Malaysia juga terdapat perkara yang serupa dan majoritinya dipelopori oleh oleh golongan bukan Bumiputera memandangkan tahap kesedaran mereka untuk memperjuangkan nasib dan kepentingan mereka sangat tinggi. Mereka tidak memilih untuk menjadikan saluran politik sebagai medan untuk bergantung harap memandangkan platform politik hanya dijadikan sebagai tempat untuk mendedahkan keburukan pihak lawan.

Di sinilah peranan Dewan Perniagaan, Persatuan-persatuan serta ahli politik mereka bersatu walaupun datang dari parti yang berbeza. Mereka boleh berbeza pendapat, namun ia bukan bererti kepentingan sesebuah bangsa boleh dipandang remeh. Dan ia telah terbukti dengan wujudnya persatuan-persatuan sebegini dan dewan perniagaan mereka mampu melindungi kepentingan mereka tanpa perlu campur tangan dari pihak luar serta mampu berdiri sendiri tanpa bantuan kerajaan dalam memperkasakan agenda mereka.

DAN WUJUDKAH GERAKAN SEPERTI ITU PADA KALANGAN ORANG MELAYU?

Hanya sebuah organisasi sahaja yang mampu dilihat memenuhi kriteria tersebut; iaitu Parti Islam Se-Malaysia atau singkatnya PAS. Kenapa PAS? Bukan BN/UMNO ataupun PH? Sebab PAS mampu bergerak sebagai sebuah organisasi selain daripada politik. Namun sayang, gerakan politik dan organisasi dilihat tidak sesuai digandingkan bersama memandangkan sifat politik itu sendiri mempunyai unsur penentangan diantara satu sama lain yang bertentangan dengan objek asal PAS itu sendiri iaitu memperkasakan perkara berkaitan Islam dimana pendekatannya haruslah bersifat penyatuan dan bukannya pengasingan.

Sebab itu apabila konflik berkaitan perkara melibatkan PAS sering disalah tafsir oleh masyarakat luar yang rata-rata jahil serta terlalu cepat menghukum. Ditambah pula dengan stigma majoriti ahli PAS yang masih lagi belum mampu berfikir diluar lingkup permasalahan juga menyebabkan seolah-olah takut untuk mendekati PAS walaupun telah berbagai usaha mereka lakukan untuk mendorong masyarakat supaya berpihak kepada mereka.

Namun itu bukanlah penamat bagi perjuangan PAS walaupun sambutan masyarakat agak dingin, sedikit sebanyak ada peningkatan jumlah pengikut yang tidak terlalu ketara. Dan andaikata perubahan ini konsisten, tidak mustahil PAS mampu menjadi salah sebuah organisasi yang berpengaruh pada masa akan datang JIKA pucuk pimpinan tidak lagi berada di pemikiran takuk lama serta jumud dalam menyingkap suatu permasalahan, pengikut parti yang keluar dari kepompong pola pemikiran sempit serta ahli-ahlinya mampu memperbetulkan cara masyarakat memandang PAS itu sendiri.

Persoalannya disini, apakah masyarakat Melayu perlu bergantung sepenuhnya kepada PAS dalam memartabatkan agama Islam sebagai agama rasmi Persekutuan, memelihara hak dan keistimewaan Melayu serta akan sentiasa taat setia kepada Raja-Raja Melayu? Jawapannya ; TIDAK. Kerana terlalu bergantung harap pada satu tempat akan berakhir dengan kekecewaan seperti mana yang telah menimpa kepada tiang seri Barisan Nasional, UMNO sebelum ini.

Sebaliknya masyarakat perlu sedar akan hak mereka sebagai rakyat Malaysia serta masyarakat Melayu perlu diasingkan supaya mereka tidak terkeliru dalam soal ini. Berbalik kepada persoalan utama tadi, orang Melayu kini perlu bergerak melalui organisasi atau persatuan dalam menjaga hak mereka melangkaui sempadan perbezaan politik kerana pada zaman keterbukaan ini, menjadikan saluran politik dalam menjaga hak sesuatu bangsa dan agama dilihat sudah tidak relevan lagi.

Masyarakat Melayu perlukan lebih banyak organisasi dan persatuan yang mempunyai gerak kerja seperti PAS, bukan meneladani ideologi dan gagasan yang dibawa oleh PAS kerana kita sedang jauh ketinggalan oleh mereka yang lebih dahulu sedar akan menjaga survival bangsa mereka. Kita boleh berbeza pendapat mahupun ideologi perjuangan, namun itu bukanlah alasan untuk kita dilarang duduk semeja dalam menjaga hak dan kepentingan kita.

Tidak usah takut dengan istilah “Rasis” kerana istilah itu hanyalah datang dari bibir yang takutkan bayang-bayang sendiri, bak kata leluhur kita dahulu kala : ‘siapa yang makan cili dialah yang terasa pedasnya’.  Dan sampai bilakah umat Melayu nak Move On jika kitasering mengungkit luka lama? Apa sampai tahap seperti nasib Red Indian, Aborigin ataupun Maori baru kita nak bertindak? Jikalau saudara/i mengatakan YA kepada jawapan itu, sila sediakan kain kafan sebagai ganti bajumu itu.

Tujuan utama penulis menulis permasalahan ini rentetan rata-rata masyarakat Melayu tertanya-tanya apakah nasib dan survival orang Melayu selepas ini setelah kejatuhan tonggak utama mereka. Sebagai seorang yang sering mengembara melihat dunia luar, tidak pernah satu pun bangsa yang pernah menjadikan saluran politik sebagai wadah dalam membela bangsa selain bangsa Melayu di tanah air yang tercinta ini.

Dan ingin dijelaskan disini adalah dengan adanya perlembagaan yang menyatakan kedudukan Islam, Melayu dan Raja bukan bererti kita sudah cukup selamat dalam soal ini. Perlu diingatkan bahawa Malaysia mengamalkan sistem Demokrasi Berparlimen Westminster, apa sahaja boleh berlaku di negara kita. Disini kita perlu mengambil iktibar bagaimana suara masyarakat Islam di Indonesia didengari oleh semua pihak memandangkan kedudukan agama Islam disana diklasifikasikan sebagai “RASMI”, sama seperti Kristian, Buddha dan Hindu.

Dalam bahasa mudah, martabat Islam hanya di atas kertas sahaja. Seperti contoh-contoh organisasi yang telah dinyatakan diatas, mereka perlu melakukan sesuatu sebelum sesuatu berlaku keatas mereka dan hasil darpada tindakan tersebut terhasilah RUU (baca : Akta) Anti Penistaan Agama, Baznas (Badan Amil Zakat Nasional), dan institusi pendidikan yang dibangun tanpa bantuan dana dari kerajaan serta gerakan Dakwah bagi mengekang Gerakan Kristianisasi Indonesia yang menjadikan saluran TV sebagai medium Dakwah (baca : pemurtadan) kepada umat.

Dan situasi disana, organisasi menggerakkan masyarakat dan Politik. Sayangnya, keadaannya sebaliknya berlaku dinegara kita, Politik yang menggerakkan Organisasi dan Masyarakat. Dan inilah punca kenapa masyarakat Melayu di Malaysia dilihat gagal dalam memahami serta menyelesaikan permasalahan yang melanda mereka selama ini. Moga dengan artikel ini sedikit sebanyak dapat mengubah stigma pola pemikiran kita serta cara kita memandang sesuatu permasalahan itu pada sudut pandang yang berbeza dan berfikir kembali apa langkah penyelesaian yang terbaik bagi mengakhiri dilema ini.

Menyalahkan orang lain sememangnya mudah, namun menyalahkan diri sendiri sukar dilakukan dan mengubahnya menjadi lebih baik menuntut sebuah usaha dan pengorbanan dan ini adalah paling sukar bagi mana-mana manusia yang berjiwa pecundang. Namun itulah yang terbaik demi melihat kemajuan Melayu pada masa akan datang.


Pada bulan Jun 2017, Tabung Haji telah menguruskan Majlis Pengurniaan Zakat Dan Santapan Berbuka Puasa di Istana Negara, Jalan Tuanku Abdul Halim. Selain itu, Kebawah Duli Yang Maha Mulia Seri Paduka Baginda Yang Di-Pertuan Agong XV Sultan Muhammad V juga berkenan untuk mencemar duli hadir ke majlis tersebut.

Zakat berjumlah RM 90,000 ini diagihkan kepada 600 orang kanak kanak yang berumur 10 hingga 17 tahun yang berada di Lembah Kelang dengan setiap seorang mendapat RM 150. Majlis yang pertama kali diadakan di Istana Negara ini hasil keprihatinan KDYMM SPB Tuanku Agong terhadap kebajikan anak anak yatim dan juga tahfiz asnaf.

Majlis turut dimeriahkan dengan kehadiran Ahli Lembaga Pengarah Tabung Haji, Timbalan Ketua Pegawai Eksekutif, Ahli Jawatankuasa PERKAYATIM, Pengurusan Kanan dan juga anggota Tabung Haji.


Saya Orang Melayu, Cina Dan India – Mendiang Tan Sri Yuen Yuet Leng

Tidak ramai dari generasi sekarang yang kenal akan nama pejuang negara ini yang berasal dari Perak.

Seorang yang sangat komited dengan tugas dan perjuangannya menentang kegiatan pengganas komunis di Malaysia satu ketika dahulu, beliau adalah salah seorang dari pelopor dan teraju taktik peperangan saraf melawan insurgensi komunis yang sangat di hormati.

Malaysia satu ketika dahulu sangat bersatu. Melayu, Cina, India, Iban, Kadazan, Semelai, Sikh, Melanau dan banyak lagi kaum bersama-sama bersatu hati membina negara ini, berjuang untuk negara ini.

Dan mendiang Tan Sri Yuen Yuet Leng adalah salah satu contohnya.

‘Saya seorang Melayu, India dan Cina. Jika ada yang memburukkan orang Melayu, ia ibarat mencederakan sebahagian daripada tubuh saya. ‘Dalam polis tidak ada istilah bangsa dan kaum. Kami berjuang sebagai satu pasukan demi mempertahankan tanah air daripada ancaman komunis.’

Itu adalah kata-kata hikmat beliau yang membuatkan beliau sangat disegani sahabat dan digeruni lawan.

Pernah satu ketika bilamana ada anggota berbangsa Melayu tewas dalam pertempuran, beliau sangat sedih dan mengalirkan air mata kerana kehilangan sahabat dan saudara walaupun mereka berbeza ugama dan kaum.

Pada mendiang, keutamaan adalah negara dan kesetiaan beliau adalah pada Raja. Dan ini menjadi teras utama perjuangan beliau selama 33 tahun menentang elemen pengganas komunis di Malaya, Sarawak dan Malaysia khususnya.

Beliau terlibat dengan dunia kepolisian sewaktu berusia 23 tahun, di era 50an sebelum Malaya pada ketika itu mencapai kemerdekaan. Karier sebagai pegawai Special Branch bermula rasmi pada tahun 1953 dan beliau ditugaskan di Grik, Perak.

Menjalani latihan singkat selama enam bulan dan pada 1951 mendiang pertama kali ditugaskan sebagai CID. Kemudian menyertai pasukan Federal Jungle Company (FJC) ke-2 di Tanah Hitam, Chemor. Beliau kemudiannya dipindahkan ke Platun 2 No 16 FJC, Titi Gantung, Sitiawan, Perak.

1951 adalah zaman Darurat yang sangat menekan. Beliau telah ditembak di Chemor, terkena 4 das tembakan peluru musuh dan hanya 3 berjaya dikeluarkan oleh doktor. Pada bulan Disember beliau ditembak dan tercedera di Bukit Tanggor ketika menyerang hendap kem pengganas komunis. Pada waktu itu Chemor dan Sungai Siput terkenal sebagai kawasan hitam di negeri Perak.

Di zaman awal ini mendiang benar-benar berhadapan dengan gerila komunis satu lawan satu, peluru lawan peluru didalam hutan hujan tropika negara kita. Penugasan didalam Federal Jungle Company banyak memberikan pengalaman kepada mendiang dalam memahami struktur organisasi dan taktik musuh yang dihadapi.

Sepanjang karier beliau sebagai pegawai Special Branch, menyusup masuk dan melakukan intipan keatas elemen komunis adalah antara tugasan utama pasukan yang diterajui beliau.

Maklumat risikan pasukan beliau banyak memberikan bantuan kepada pasukan keselamatan dan pihak polis pada ketika itu dalam operasi mengekang dan membanteras kegiatan komunis yang sangat berleluasa di Perak. Sehinggakan satu masa, mendiang sendiri mengetuai operasi penyusupan masuk kedalam keanggotaan gerila pengganas komunis, melakukan penyergapan dan kekacauan menyebabkan kumpulan komunis sasaran berada dalam keadaan kucar kacir.

Tindakan risikan yang berterusan dan pembanterasan yang menyeluruh juga berjaya melumpuhkan elemen organiasasi yang bersimpati dan menyokong gerakan komunis di Ipoh.

Mendiang Tan Sri kemudian dinaikkan pangkat kepada pembantu inspektor dan pegawai Special Branch di Sungei Siput yang mana ia memperlihatkan usaha mendiang menentang habis-habisan pengganas komunis PKM di negeri Perak melaluai Operasi Jahu yang memperlihatkan saki baki komunis diperangi habis-habisan di negeri Perak. Seramai 156 pengganas dihapuskan dalam tempoh 16 bulan. Pada tahun 1960, Ipoh dan Perak Tengah ditakrifkan sebagai ‘Kawasan Putih’ dan pada tahun yang sama, pengisytiharan ancaman insurgensi telah berakhir dibuat oleh kepimpinan politik waktu itu.

Antara kelebihan yang dimiliki oleh mendiang sewaktu menjalankan operasi melawan pengganas komunis adalah dimana mendiang mempunyai hubungan erat dengan masyarakat Cina, memiliki sifat jati diri serta merendah diri. Beliau bijak bergaul dengan masyarakat, pandai mengambil hati dan cepat mendapat kawan. Kadangkala beliau menggunakan orang tengah untuk mendapatkan maklumat.

Kecemerlangan beliau turut menjadi ancaman kepada diri dan keluarga mendiang apabila komunis pada masa sama turut memburu kalangan anggota dan pegawai Special Branch.

Disatu ketika, sehingga 11 orang pegawai Special Branch dibunuh dihadapan keluarga mereka sendiri oleh pengganas komunis sebagai tindakbalas dendam dan mendiang Tan Sri juga hampir menjadi mangsa peluru musuh, dan dari 11 orang tersebut, 6 darinya adalah pegawai berbangsa Cina.

Diwaktu kemuncak era Darurat / Insurgensi Pertama , Ipoh diselubungi kegiatan komunis. Dari kawasan bandar hingga ke kampung baharu, elemen komunis wujud sehinggakan ketumbukan pasukan mereka berada sehampir kawasan pergunungan Kledang dimana kegiatan kumpulan mereka sangat aktif.

Ini tidak memudarkan semangat beliau untuk terus berjuang.

Taktik psikologi yang di amalkan Tan Sri Yuen Yuet Leng keatas pengganas yang ditangkap atau menyerah diri pada awalnya tidak dipersetujui pihak British pada era Insurgensi Pertama. Diwaktu itu, kebanyakan pengganas ditembak mati, namun pendekatan Tan Sri pada waktu itu adalah mengajak kalangan gerila ini kembali semula kepada masyarakat, memberikan mereka sebab musabab yang kukuh kenapa perjuangan dibawah komunis adalah salah dan terpesong dan ia tidak menguntungkan semua pihak.

Kebanyakan kalangan pengganas yang menyerah diberikan sesi kaunseling dan pemutihan sebelum kembali kepada masyarakat umum, satu kebenaran yang tidak pernah disebutkan oleh ketua Parti Komunis Malaya. Ratusan pejuang PKM yang tidak tahan dengan kondisi di dalam hutan, menyerah kepada pasukan keselamatan dan pihak polis. Apabila mereka dilayan dengan baik, pihak Special Branch menggunakan peluang ini untuk mendapatkan maklumat mengenai pergerakan dan rencana pihak komunis yang kemudian memudahkan operasi dan memantapkan lagi jaringan risikan.

Sehingga satu tahap, kejayaan pemutihan kalangan bekas pengganas ini sangat trampil malah ada yang menyertai Special Branch dan menyusup masuk kembali ke hutan sebagai anggota komunis dengan tujuan menggagalkan rancangan kumpulan komunis dan ada diantaranya berjaya keluar dan menyerah diri sepenuhnya kepada pasukan keselamatan.

Hal ini sangat ditakuti PKM, yang merupakan cabang utama komunis di Malaya dan kemudian Malaysia yang memperlihatkan

Taktik memenangi hati dan pendekanan psikologi ini digunakan sebaiknya apabila mendiang kemudian ditukarkan ke Sarawak pada tahun 1971 sebagai pemangku ketua pengarah Special Branch bagi kawasan operasi RASCOM dan kemudian sebagai Ketua Pengarah Unit Perisikan Bersama di Sibu dalam menghadapi ancaman komunis yang menular. Tan Sri Yuen sewaktu di Sarawak banyak bercampur gaul dengan masyarakat setempat dan kalangan anggota dan pegawai berbangsa Melayu adalah majoritas komposisi pasukan di sana. Ancaman dari Partai Komunis Kalimantan Utara (PARAKU) juga ditangani oleh mendiang dengan pendekatan psikologi dan memenangi hati dan pemikiran rakyat setempat serta memujuk kembali kalangan ahli PARAKU yang kebanyakannya keliru dan tertipu dengan propaganda yang dicanang oleh gerakan komunis yang kononnya mereka berjuang untuk kebebasan Sarawak.

Usaha mendiang dalam melaksanakan pemutihan dan gerakan psikologi serta pengunaan taktik memenangi hati serta serangan psikologi keatas anggota komunis di Sarawak disokong oleh Ketua Menteri Sarawak pada ketika itu, Abdul Rahman Yaakub yang hampir berjaya membawa kedua pihak, kerajaan dan PARAKU ke meja rundingan untuk keamanan bersama.

Namun rundingan tersebut gagal.Ini berlaku hanya kerana pihak PARAKU pada waktu itu tidak setuju dengan pendekatan menamakan kalangan anggota kumpulan mereka sebagai menyerah (Surrendered Enemy Personnel – SEP). Tindakan yang diambil oleh mendiang Tan Sri menukar istilah menyerah kepada Returned Enemy Personnel – REP. Usaha tersebut berjaya membawa kepada gerakan menyerah diri besar besaran seramai 700 orang anggota komunis PARAKU dimana mereka telah meletakkan senjata dan menjalani proses pemutihan sebelum kembali kepada masyarakat umum dan meninggalkan 200 anggota komunis tegar yang masih teguh pendirian ideologi komunisme mereka.

Detik apabila berlakunya Insurgensi Kedua yang bermula dari tahun 1969 hingga 1989, mendiang Tan Sri Yuen Yuet Leng yang masih berada di Sarawak menangani PARAKU dipanggil pulang ke semenanjung bilamana ancaman PKM kembali menular, dengan serangan dibuat keatas Ketua Polis Perak, mendiang Datuk Khoo Cong Kong yang terbunuh dalam serang hendap menyebabkan Tan Sri Yuen Yuet Leng pada ketika itu dipilih untuk menerajui kedudukan sebagai Ketua Polis Perak pada tahun 1975.

Kembali ke laman asal beliau, kegiatan pengganas komunis PKM di kawasan pekan dan bandar seluruh Perak berjaya di patahkan dan dihapuskan seluruhnya dalam masa 5 tahun.

Rundingan Damai Haatyai pada tahun 1989 memperlihatkan usaha mendiang Tan Sri Yuen Yuet Leng dan bekas Inspektor General Tan Sri Rahim Noor memainkan peranan utama yang membawa kepada pertemuan pihak komunis dan pemerintah Malaysia kepada rundingan damai.

Jasa mendiang sewaktu berkhidmat didalam pasukan polis adalah sukar untuk ditandingi. Keberanian dan kecemerlangan serta keupayaan mendiang Tan Sri Yuen Yuet Leng dalam peperangan melawan insurgensi, peperangan psikologi dan pendekatan beliau dalam memenangi hati dan pemikiran rakyat serta usaha pemutihan kalangan pengganas yang menyerah banyak membantu negara ini menuju keamanan.

Ini adalah kisah seorang rakyat Malaysia yang kesetiaannya adalah pada raja dan negara, yang mana sehingga beliau menghembuskan nafas terakhir, kata-kata hikmat “NEGARA SEBELUM DIRI SENDIRI” tetap tersemat utuh di hati dan tindakan beliau.

Tan Sri Yuen Yuet Leng menghembuskan nafas terakhir pada 1 Oktober 2015 akibat serangan jantung.

Pemergian beliau adalah satu kehilangan besar kepada negara, dan jasanya yang membawa Malaysia menjadi aman dan makmur adalah sangat sukar untuk ditandingi.

Beliau dan ramai lagi figura yang dilupakan dan tidak dikenali oleh rakyat Malaysia sendiri mengingatkan kita bahawa perjuangan untuk keamanan negara adalah satu perjuangan yang sukar dan berdarah, dan ia harus dikekalkan, diingati dan tidak dipersiakan.

-NATION BEFORE SELF-

P/S – Anda boleh membaca 2 karya penulisan Tan Sri Yuen Yuet Leng berkenaan pengalaman beliau sewaktu melawan insurgen komunis yang bertajuk Operation Ginger dan Nation Before Self. Kedua-duanya memberikan pembaca satu gambaran bagaimana pengorbanan dan keutamaan kepada negara seharusnya dilaksana.

Sumber rujukan untuk pembacaan lanjut boleh didapati di pautan berikut :

Liew, S.L. (2015) Farewell thee, Beloved Son of Malaysia. [1 October 2015] available from <http://themalaysianpatriot.blogspot.my/2015/10/farewell-thee-beloved-son-of-malaysia.html> [30 July 2018]

Francis, J. (2015) A Key Figure Against Communism Insurgence In Perak. [16 October 2015] available from <http://www.ipohecho.com.my/v4/article/2015/10/16/a-key-figure-against-communist-insurgence-in-perak> [30 July 2018]

Arkib Negara Malaysia (1992) Kenali Tokoh: Dato’ Seri Yuen Yuet Leng. [18 November 1992] available from <http://www.arkib.gov.my/web/guest/dato-seri-yuen-yuet-leng> [30 July 2018]

VAT-69 – Perjuangan Semalam Facebook Page (2015) MENDIANG Tan Sri Yuen Yuet Leng. [8 October 2015] available from <https://www.facebook.com/notes/vat-69-perjuangan-semalam/mendiang-tan-sri-yuen-yuet-leng/912321255484099/?fref=mentions> [30 July 2018]

Kredit foto kepada The Malaysian Reserve


Pal-Kal: Sistem Bangunan Yahudi

Selalu kita dengar peniaga meniaga dengan harga yahudi, atau bahasa mudahnya mahukan keuntungan berganda dengan modal yang kecil. Kali ni saya nak tulis satu rekaan bangunan arkitek dari Israel yang menggunakan konsep yang sama. Bangunan nak cantik dengan kos yang sangat minima.

Sistem ini dinamakan Pal-Kal. Ianya ialah rekaan untuk struktur lantai siling untuk bangunan bertingkat yang digunakan secara meluas di Israel. Satu lapisan besi bar (reinforced steel bar) diikat pada dinding kemudian satu lagi lapisan besi bar dengan tambahan plat besi sebagai lapisan lantai. Bahagian diantara dua lapisan besi itu dibiarkan kosong.

Konkrit kemudiannya dituang diatas lapisan plat besi itu untuk membentuk lantai. Lapisan konkrit sangat nipis dengan ketebalan 6cm malah ada juga portal kejuruteraan yang menulis ukuran 1cm. Untuk memperkemaskan bahagian bawah, siling kapur dipasang untuk menutup besi bar yang menjadi asas struktur lantai tu.

Pemaju dan pereka sistem bernama Eli Ron. Dia ialah seorang ketua jurutera Pentadbiran Kerja Awan Israel (Public Works Administration) sekitar tahun 1970.

Sistem struktur bangunan ni digunakan secara meluas sejak tahun 1980. Beratus bangunan di Israel menggunakan sistem ni termasuk sekolah, dewan keramaian, dan pusat beli belah.

Satu kejadian runtuh4n siling yang meragut ny4wa seorang pekerja yang berada di dalam bangunan itu pada tahun 1995 di Ashdod. Pihak kerajaan Israel melalui jabatan piawaian ( Standards Institute) melantik panel untuk melakukan kajian terhadap rekaan struktur ini. Panel yang dilantik merumuskan struktur binaan ini tidak selamat dan beris1ko.

Pada ogos 1996, kementerian dalam negeri Israel telah mengeluarkan perintah untuk semua pihak berkuasa tempatan supaya tidak lagi menggunakan sistem ini dan arahan mengosongkan bangunan yang dibina dengan sistem ini.

Dua tahun selepas itu, kementerian dalam negeri Israel mengeluarkan memo kedua untuk melakukan pemeriksaan semua bangunan supaya dapat mengenalpasti bangunan mana yang masih menggunakan sistem ini. Kebanyakan pihak berkuasa tempatan dan pemilik bangunan mengabaikan arahan ini termasuklah Perbandaran Jerusalem (Jerusalem Municipality).

Pada tahun 2001, satu bencana telah terjadi di Versailes Hall, di Jerusalem. Kejadian ini mer4gut 23 nyAwa dan menceder4kan lebih 300 orang. Semasa kejadian, satu majlis perkahwinan sedang dijalankan dengan lebih kurang 700 tetamu berada dalam bangunan itu.

Disaat semua orang sedang gembira menari meraikan majlis perkahwinan itu, lantai dewan yang berada ditingkat tiga telah runtuh. Runtuhan membentuk sebuah lubang besar pada lantai. Semua yang berada dibahagian tengah dewan telah jatuh ke tingkat satu bangunan itu.

Terdapat beberapa rakaman video amatur semasa kejadian runtuhan itu berlaku dan boleh ditonton di youtube (lihat rujukan).

Selepas siasatan dilakukan, pihak berkuasa mendapati bangunan ini menggunakan sistem lantai Pal-Kal yang telah dihar4mkan. Pemilik Versailes Hall turut melakukan kesalahan melakukan pengubahsuaian bangunan tanpa kelulusan pihak berkuasa.

Bangunan ini pada asalanya direka dengan dua tingkat saja. Akan tetapi, semasa proses pembinaan bangunan ini, kontraktor dan pemilik bangunan telah menukar rancangan untuk menyamakan ketinggian bangunan bersebelahan. Tingkat ketiga mempunyai ketinggian dinding yang rendah sedikit berbanding tingkat 1 dan 2.

Sebelum kejadian ini juga pemilik dewan ini bertindak membuang dinding pemisah (partition wall) untuk menambah keluasan dewan. Tanpa disedari, dinding ini menjadi penyokong bahagian lantai atas. Selepas itu, lantai siling atas kelihatan melandut namun ianya diabaikan oleh pemilik bangunan.

Pada tahun 2004, pemilik bangunan Versailes Hall iaitu Adi Avraham, Efraim Adiv dan Uri Nissim dijatuhkan hukuman penjara tiga tahun setengah atas kesalahan kelalaian sehingga menyebabkan kemat1an. Hakim berpendapat mereka sepatutnya meminta nasihat jurutera sebelum melakukan pengubahsuaian bangunan itu.

Pada tahun 2007, Eli Ron dan tiga jurutera syarikatnya iaitu Shimon Kaufman dan Dan Sheffer dan Uri Pessah dijatuhkan hukuman penjara atas kesalahan kelalaian sehingga menyebabkan kemat1an.

Keluarga mangsa yang terlibat dengan kejadian ini menerima bayaran pampasan.

RUJUKAN:


Suga – Si Lelaki Pendek Bersamurai Panjang

DIKALANGAN tahanan perang yang pernah
mendiami Penjara Tahanan Perang Batu Lintang, Sandakan dan Labuan ketika Perang
Dunia Kedua berlangsung suatu waktu dahulu, ada seorang pegawai tentera Jepun
yang mendapat nama jolokan “Si lelaki pendek dengan samurai panjang” begitu
digeruni sekali. Ini kerana diceritakan walau dengan hanya satu kesalahan kecil
sekalipun yang dilakukan oleh tahanan perang, maka hukuman yang dikenakan
bukanlah kepalang iaitu mesti ada sahaja kepala yang bercerai daripada badan
olehnya.

Leftenan Kolonel Tatsuji Suga merupakan
seorang pegawai tentera Jepun yang menjadi pegawai pemerintah untuk semua
penjara tahanan perang di Borneo ketika Perang Dunia Kedua berlangsung dari
tahun 1941 hingga 1945. Dilahirkan pada tanggal 22 September 1885 di Hiroshima,
Jepun dan menyahut seruan Kerajaan Jepun untuk menceburkan diri sebagai anggota
tentera. Beliau berjaya menempatkan dirinya di Akademi Tentera Jepun di Tokyo
dan menjadi Leftenan Muda setelah tamat kursus ketenteraan.

Ketika Perang Dunia Pertama yang
berlangsung dari tahun 1914 hingga 1918, Leftenan Suga telah dihantar untuk
bertugas di Siberia, Korea dan China. Pada tahun 1924 ketika sudahpun
berpangkat Mejar pada masa itu, beliau telah memohon untuk bersara awal lantas
meninggalkan isteri dan anak-anaknya untuk melanjutkan pelajaran beliau ke
Amerika Syarikat iaitu di dalam jurusan bahasa Inggeris di University of
Washington, Seattle, USA. Dengan segenggam ijazah Bahasa Inggeris itulah, Suga ditawarkan
untuk menjadi seorang pensyarah di Sekolah Tinggi Teknologi Hiroshima sebelum
dipanggil semula untuk berkhidmat sebagai tentera pada tahun 1937.

Dek kerana kefasihan beliau berbahasa
Inggeris maka Mejar Suga yang telah dinaikkan pangkat menjadi Leftenan Kolonel
telah diarahkan untuk menjadi salah seorang pegawai pemerintah di Penjara
Tahanan Perang Batu Lintang usai sahaja Sarawak berjaya ditakluki oleh Tentera
Jepun pada tahun 1941. Pemilihan beliau adalah atas dasar kebanyakan tahanan
perang di POW Batu Lintang pada masa itu adalah tentera Australia dan juga
penjawat awam bangsa Eropah di Sarawak akan memudahkan sebarang komunikasi
antara Jepun dan tahanan perang. Kemudian penguasaan beliau semakin berkembang
tatkala turut menjadi pegawai pemerintah bagi POW Sandakan dan Labuan di
Borneo.

Hampir lima tahun lamanya Jepun
menakluki Borneo dan sepanjang itulah banyak kepala tahanan perang terutama
sekali tahanan dari Australia mahupun British yang dipenggal kepalanya. Menurut
catatan jurnal tentera tahanan menyatakan setiapkali Suga mendatangi penjara
tahanan perang Batu Lintang, Sandakan dan Labuan, aktiviti memancung kepala
tahanan tentera akan lebih drastik dilakukan kerana ianya adalah arahan
langsung daripada Leftenan Kolonel Suga sebelum dia beredar.

Pada tanggal 6 Ogos 1945, dunia
dikejutkan dengan pengeboman bom atom ke atas Hiroshima dan Nagasaki oleh
Tentera Berikat dan akhirnya memaksa Jepun untuk menyerah kalah pada tanggal 15
Ogos 1945. Leftenan Kolonel Suga adalah antara tentera Jepun di Borneo yang
akur atas kekalahan mereka di dalam kempen Perang Dunia Kedua pada ketika itu
turut menyerah diri di POW Batu Lintang bersaksikan Brigadier Jeneral Thomas
Eastick yang mewakili Division ke-9 Australia. Keesokannya, Suga bersama-sama
beberapa orang pegawai tertinggi Jepun di Kuching telah diterbangkan ke Labuan
bagi menghadapi perbicaraan mahkamah tentera atas kekejaman yang dilakukannya
sewaktu memerintah penjara tahanan perang.

Walaupun begitu sehari sebelum
perbicaraan dilakukan, Leftenan Kolonel Tatsuji Suga telah bertindak membunuh
diri pada tanggal 16 September 1945 dengan melakukan tradisi bushido. Walau di
dalam penjara tiada senjata tajam dibenarkan, kaedah Bushido yang digunakan
oleh beliau adalah dengan seorang daripada rakan penjaranya membantu beliau
dengan menghentak bongkah batu di atas kepalanya sehingga mati. Tradisi Bushido
adalah satu tradisi mati bermaruah di dalam falsafah para pahlawan samurai
Jepun dahulukala.

Begitulah pengakhiran seorang pegawai
pemerintah tentera Jepun yang bernama Leftenan Kolonel Tatsuji Suga di ketika
‘musim jepun merentah Sarawak’. Kejam dan bengis ketika mendominasi penjara
tahanan perang di Batu Lintang, Sandakan dan Labuan.

-HB-

#kameksayangSarawakbah!

Rujukan:

1.Tajuk buku: Children of the Camps:
Japan’s Last Forgotten Victim by Mark Felton

2.Tajuk buku: Rising Sun Ovee Borneo:
The Japanese Occupation of Sarawak, 1941-1945 by Ooi Keat Gin

3.Signature Seal: Colonel Suga, Japanese Imperial Army. https://www.awm.gov.au/collection/C148214

4.The Sydney Morning Herald, 29 September 2012 by Paul Ham – Once Were Heroes. https://www.smh.com.au/lifestyle/once-were-heroes-20120924-26fr3.html


Vaksin Covid-19 Mungkin Mustahil Untuk Dihasilkan

Tatkala negara-negara dunia sibuk membangunkan vaksin wabak Covid-19, sebilangan saintis menyuarakan kebimbangan mereka bahawa sebarang cubaan menghasilkan vaksin berkenaan bakal berakhir dengan kegagalan. Pandangan ini disuarakan oleh Ketua Pegawai Perubatan UK, Christopher Whitty semasa memberi jawapan di Parlimen UK pada minggu lepas.

Whitty menyuarakan kebimbangan tersebut selepas wujud kes-kes di mana bekas-bekas pesakit Covid-19 yang pulih kembali dijangkiti semula. Ini ditambah vaksin untuk semua jenis koronavirus lain tidak diluluskan untuk penggunaan sama ada di Amerika Syarikat atau Britain setakat ini.

Semasa memberi keterangan kepada jawatankuasa Parlimen, Whitty mendedahkan imuniti terhadap koronavirus dilihat berkurangan dengan cepat. Selain beliau, Pertubuhan Kesihatan Sedunia (WHO) turut menyuarakan isu sama dalam satu kenyataan pada Sabtu.

Sebagai maklum balas kepada rancangan beberapa negara yang mahu memperkenalkan pasport imuniti, WHO berpandangan tiada bukti yang menunjukkan orang yang pulih dari Covid-19 dan mempunyai antibodi boleh terlindung dari ancaman jangkitan kedua.

Wakil khas WHO, Dr David Nabarro memberi amaran dalam sesetengah kes virus, agak sukar bagi sesebuah vaksin dibangunkan. Beliau menambah, “Justeru dalam masa terdekat ini, kita harus mencari jalan meneruskan kehidupan dengan virus ini sebagai ancaman berterusan.”

Di sebalik pesimisme sesetengah saintis sama ada vaksin Covid-19 dapat dibangunkan, itu tidak pula bermakna menolak vaksin yang mempunyai keberkesanan yang terhad terhadap penyakit berkenaan. Menurut Whitty, sekiranya vaksin tersebut dapat dibangunkan dan diberi kepada semua, ia sekurang-kurangnya dapat mengurangkan bilangan kem4tian akibat Covid-19.

RUJUKAN:

Blenkov, Adam. (2020). Scientists fear the hunt for a coronavirus vaccine will fail and we will all have to live with the ‘constant threat’ of COVID-19. Business Insider. https://www.businessinsider.my/coronavirus-vaccine-may-be-impossible-to-produce-scientists-covid-2020-4?r=US&IR=T


Majlis Berbuka Puasa Di White House

Majlis berbuka puasa dan rumah terbuka sempena menyambut hari perayaan sudah sebati dengan masyarakat di Malaysia. Tambahan pula, negara kita merupakan negara yang penduduknya berbilang kaum. Setiap kali ada perayaan, tak kiralah Tahun Baru Cina, Hari Raya Aidilfitri mahupun Deepavali, mesti ada je VVIP, VIP, ketua kampung yang buat majlis rumah terbuka. Itu untungnya kita sebagai rakyat Malaysia!

Pernah terfikir tak kalau kat negara majoriti bukan Islam, ada tak majlis seumpama ni? Jawabnya ada. Kalau pembaca nak tahu, White House pernah buat event buka puasa dan ala-ala rumah terbuka semasa Aidilfitri sejak tahun 1996 lagi. Jom ikuti kronologi kisahnya.

1.Hillary Clinton

First Lady Amerika telah dijemput oleh Pengerusi Pertubuhan Majlis Muslim Amerika (AMC), Abdulrahman Alamoudi dan pembantunya Khaled Saffouri untuk menghadiri majlis makan-makan yang dianjurkan oleh mereka di U.S Senate.

Pertubuhan ni dah lama cuba untuk mendidik rakyat Amerika tentang Islam dan memberikan usaha yang lebih lagi dalam memperkenalkan bulan Ramadan pada rakyat Amerika. Sebelum Clinton menjadi presiden, pertubuhan ni dah cuba menghantar surat dan menelefon White House semasa pentadbiran Bush (masa ni ayah Bush jadi presiden) tapi tak ada respon. Mereka terus mencuba lagi semasa pentadbiran Clinton pula dan White House telah memberi respon yang baik.

Semasa majlis makan yang diadakan tu, pembantu Clinton sendiri bertemu Saffouri untuk menyatakan permintaan Hillary Clinton supaya diadakan majlis seumpama ini di White House.

Majlis berbuka puasa yang dianjurkan oleh White House di akhir Ramadan sekaligus menjadikannya sebagai majlis rumah terbuka, telah menjemput seramai 150 orang Islam termasuk kanak-kanak. Turut hadir ialah imam pertama dalam tentera Amerika iaitu Abdul-Rasheed Muhammad. Saffouri juga turut menghadiahkan kitab suci al-Quran kepada Hillary Clinton dan dia akan berikan al-Quran ni pada suaminya.

Hillary Clinton juga dalam ucapannya mengucapkan terima kasih kepada anaknya iaitu Chelsea yang telah banyak memberi pendedahan tentang Islam kepadanya. Chelsea mengambil subjek Sejarah Islam di sekolahnya. Dalam ucapannya lagi Hillary ada berkata, “pemahaman yang lebih besar tentang Islam akan membantu kita untuk membina kekuatan dan daya tahan sebagai sebuah negara.”

2.George W. Bush

Presiden Bush meneruskan acara majlis berbuka puasa yang pertama kali dibuat semasa pentadbiran Presiden Clinton. Bush menjemput 50 duta dari negara-negara Islam untuk berbuka puasa di White House.

Bush menggunakan kesempatan ini untuk memberitahu bahawa peperangan di Afghanistan (pada masa itu) bukan satu peperangan terhadap orang Islam tapi lebih kepada peperangan untuk masa depan yang damai.

Dalam ucapannya, “kita berkongsi komitmen terhadap keluarga iaitu untuk melindungi dan menyayangi anak-anak kita. Kita berkongsi kepercayaan terhadap keadilan Tuhan dan tanggungjawab moral manusia. Dan kita berkongsi harapan yang sama bagi masa depan damai.” Kata Bush.

Majlis berbuka puasa ini tidak dihadiri oleh duta dari Iran, Iraq, dan Libya.

3.Barrack Obama

Presiden Obama memang cukup dikenali sebagai presiden yang berjiwa rakyat. Beliau yang pernah membesar di Indonesia semasa kanak-kanak cukup menghormati masyarakat Muslim di Amerika.

Acara tradisi White House ini diteruskan lagi sepanjang pentadbiran beliau. Berikut adalah antara isi ucapannya setiap kali majlis berbuka puasa diadakan.

“Sumbangan umat Islam terhadap AS terlalu panjang untuk dicatat kerana mereka bergaul dalam masyarakat dan negara kita.” (Obama, 2009) Dalam ucapannya juga, beliau ada memuji beberapa tokoh Islam AS seperti petinju Muhammad Ali.

“Dalam tempoh sebulan, kita akan meraikan ulang tahun ke-10 serangan yang dahsyat (peristiwa 9/11) yang membawa kesakitan yang amat sangat ke dalam hati kita.” (Obama, 2011). Beliau juga mengucapkan terima kasih kepada penduduk Islam yang berkhidmat untuk AS. Penduduk Islam di AS turut berkhidmat dalam tentera serta kejadian 9/11 turut meragut nyawa penduduk Islam AS.

“Sebagai rakyat AS, kita menuntut supaya tiada siapa pun ditindas berdasarkan latar belakang atau rupa paras mereka atau bagaimana mereka beribadat. Kami berdiri bersama menentang tindakan kebencian seperti ini.” (Obama, 2015). Ucapan beliau ini merujuk pada kejadian tiga orang Islam yang dibunuh di Chapel Hill dan kejadian sembilan ahli gereja berkulit hitam yang dibunuh di Charleston, Carolina Selatan. Obama juga mengajak supaya rakyat AS bersatu dan menolak apa jua bentuk penindasan ke atas mana-mana agama dan etnik.

4.Donald Trump

Pentadbiran Trump telah membuat kenyataan melalui Setiausaha AS, Rex Tillerson bahawa tradisi majlis berbuka White House tidak akan diteruskan lagi. White House telah menolak permohonan daripada Pejabat Hal Ehwal Agama dan Global Jabatan Negara untuk menganjurkan majlis berbuka puasa.

Ini menguatkan lagi persepsi orang ramai yang Presiden Donald Trump seorang yang tidak mesra Islam. Tambahan pula, sebelum ni Trump pernah cuba mengharamkan rakyat dari beberapa negara Islam daripada masuk AS.

Apa yang merisaukan, tindakan ini seperti mengeruhkan lagi situasi seluruh dunia yang mula menunjukkan kebencian ke atas orang Islam seterusnya membuatkan Islamofobia semakin berleluasa. Tengok sajalah kejadian yang berlaku di Manchester baru-baru ni, banyak komen-komen di media sosial berunsur kebencian terhadap Islam dilemparkan.

Ingin penulis tekankan di sini bahawa umat Islam tidak pernah menyokong mana-mana perbuatan teroris yang melakukan pembunuhan dan pengeboman atas nama agama. Teroris-teroris tu langsung tak menggambarkan agama Islam yang sebenarnya.

Semoga umat Islam di negara yang majoriti bukan Islam terus kuat dalam menghadapi apa jua ujian di bulan Ramadan ini. Macam mana Yuna di L.A agaknya? (peminat Yuna di sini)

RUJUKAN

Muslim families celebrate end of ramadan at the white house. (1996, February 22). Manila Standard. Capaian dari Google News.

Stranahan, L. (2016, January 22). Hillary clinton’s history : muslim connections stem back to 1990s. Capaian dari http://www.breitbart.com

Stewart, Y. J. (1998, January 28). A milestone for muslims. Capaian dari http://articles.latimes.com

Buka puasa tingkatkan imej AS. (2001, November 21). Utusan Online. Capaian dari http://ww1.utusan.com.my

Obama anjur majlis berbuka. (2009, September 3). Kosmo. Capaian dari http://www.kosmo.com.my

Obama anjur majlis buka puasa. (2011, Ogos 12). Kosmo. Capaian dari http://www.kosmo.com.my

Obama anjur majlis berbuka puasa (2015, Jun 24). Kosmo. Capaian dari http://www.kosmo.com.my

Tiada majlis ramadan di white house. (2017, Mei 28). Kosmo, p. 55.


Upacara Helang Mengerikan Yang Dilakukan Oleh Viking

Walaupun siri Vikings terbitan History telah berakhir, ia bukan bermakna ia sudah berakhir. Bagi para saintis, ia membuka pelbagai kemungkinan dan persoalan baru seperti benarkah wujud perbuatan helang berda.ra.h (bl.oo.d eagle) yang dipaparkan pada musim keempat? Adegan tersebut sememangnya mengerikan tetapi baru-baru ini, saintis mengesahkan bahawa ia tidak mustahil berlaku.

Upacara helang berda.r.ah ke atas Raja Aelle pada episod ke-18, musim keempat Vikings:

Tetapi sebelum itu, apa itu upacara helang berda.r.ah? Upacara ini secara ringkas ialah perlaksanaan hukuman di mana belakang si polan akan dibuka seluas-luasnya sebelum tulang rusuknya dipo.to.ng. Setelah itu, paru-paru si polan akan dikeluarkan daripada bahagian belakang yang telah dibuka. Perbuatan ini dikatakan berlaku dari abad kelapan hingga abad ke-11 seperti diabadikan dalam banyak saga Norse.

Selama bertahun-tahun, helang berda.r.ah dianggap sebagai legenda Viking semata-mata. Tetapi dalam satu kajian yang diterbitkan dalam jurnal The Journal of the Medieval Academy of America. Kumpulan pengkaji diketuai oleh Dr Luke John Murphy dari Universiti Iceland mendapati ia boleh dilakukan dengan menggunakan lem.bi.ng khas Viking yang berduri atau berupaya membe.la.h bahagian yang dinyatakan.

Selain itu, mereka mendapati si polan yang menjalani hukuman sebegini tidak akan bernyawa untuk tempoh masa lama. Ini kerana si polan boleh saja ma.ti sebelum orang Viking mengeluarkan paru-parunya daripada bahagian belakang yang dibuka. Lem.bi.ng khas digunakan untuk memo.to.ng tulang rusuk dari bahagian belakang.

Bukti kewujudan upacara helang berda.r.ah? Hanya perlu amati monumen batu Stora Hammars yang dihasilkan pada abad ketujuh di Pulau Gotland, Sweden. Imej pada batu berkenaan bukan saja menunjukkan imej sen.ja.ta yang digunakan. Malah, ia turut memaparkan bagaimana upacara tersebut dijalankan termasuk cara tulang-tulang rusuk dibentuk menjadi sayap burung helang. Menurut pasukan pengkaji, sekiranya ritual dilakukan dengan betul, si polan akan ma.ti dengan cepat.

Ini disokong dengan penemuan kubur seorang bangsawan wanita abad ke-10 di Birka, Sweden. Kepala si ma.ti didapati telah dipe.ng.gal dan diletakkan di bawah lengannya. Sementara sebahagian rahangnya yang hilang telah digantikan dengan rahang babi.

Jadi, apa sebab yang mendorong upacara ini diadakan? Ia lebih kepada demonstrasi kekuasaan golongan elit dalam kalangan komuniti Viking. Sesiapa saja yang melihat upacara ini sedar bahawa orang Viking bukan calang-calang musuh dan patut ditakuti sekiranya mereka muncul di mana-mana wilayah. Ditambah dengan jeritan mangsa semasa upacara dibuat, ia mampu menggentarkan sesiapa yang mendengarnya.

Di samping itu, upacara ini bertujuan untuk mengembalikan semula maruah orang Viking sekiranya maruahnya teran.c.am. Contohnya, si ma.ti bertanggungjawab menghukum bapa atau ahli keluarga musuhnya dengan cara kema.ti.an yang memalukan. Bagi menebus kembali maruahnya seperti dilakukan oleh anak-anak Ragnar Lothbrok dalam Vikings, maka si ma.ti akan menjalani upacara dahsyat ini.

RUJUKAN

Cowie, A. (2021, 23 Disember). Br.ut.al Viking Bl.oo.d Eagle Ex.ec.ution ‘Could’ Have Happened. Ancient-Origins.

Randall, I. (2021, 20 Disember). Br.ut.al Viking ritual called ‘Bl.oo.d Eagle’ that involved ca.rv.ing the victim’s back open, cu.tt.ing their ribs away and pulling out their lungs WAS anatomically possible and not just legend, study claims. Daily Mail.

Sumber gambar: Vikings/History.


Avatar: Hard Magic VS Soft Magic

Sebelum ini kita ada bincangkan mengenai sistem sihir dalam Siri Avatar yang menggunakan hard magic system iaitu sistem sihir keras (SSK). Kali ini kita akan bincangkan tentang soft magic system, iaitu sistem sihir lembut (SSL) yang berlawanan dengan sistem dalam siri Avatar tetapi boleh digunakan sebagai panduan dan bandingan [1].

Untuk recap, SSK ini mempunyai peraturan dan batasan jelas yang ditentukan yang dapat atau tidak dapat dilakukan oleh sihirnya. Dalam penulisan yang lepas, penulis ada bincangkan bagaimana sistem sihir digunakan dalam Siri Avatar (https://www.thepatriots.asia/sistem-sihir-magic-system-dalam-siri-avatar/).

Kali ini kita akan bincangkan elemen SSL, iaitu sistem sihir yang mempunyai peraturan dan sistem yang samar, tidak jelas dan tidak dijelaskan syarat-syaratnya, dan misteri untuk digunakan. Mengikut pandangan [2], objektif SSL ialah:-

“To leave the prospect of future magical possibilities open-ended. It is more unpredictable and mystical this way. This is the whole draw of soft magic systems.”

Dalam SSL, ada beberapa elemen penting yang perlu diketengahkan.

Sistem SSK mestilah pertama sekali mudah diramal oleh pembaca dan penonton. Tapi dalam SSL, sistem sihir yang digunakan dalam cerita itu mesti mempunyai elemen misteri dan sukar diramal. Maka, peraturan dan akibat penggunaan sakti tidak perlu spesifik. Bukan sahaja pembaca, malah watak yang menggunakan kesaktian itu sendiri pun tidak tahu apa akibatnya jika mereka menggunakan sihir.

Sebagai contoh, dalam siri Harry Potter. Kita tidak tahu apa yang akan berlaku jika sesuatu jampi itu dilancarkan dan sesetengahnya mungkin membawa padah, seperti Memory Charm dan Polyjuice Potion.

Berbeza dengan SSK, SKL tidak boleh digunakan oleh watak sebagai jalan penyelesaian konflik, kerana itu akan menghambarkan jalan cerita. Lantaran elemen luar jangkaannya, SKL hanya boleh digunakan atas dasar 3 tujuan sahaja:-

Jika SSK digunakan untuk menerangkan pengarang merekacipta sistem sihir sebagai utiliti dalam karyanya, maka SSL lebih kepada pengggunaan sihir bagi mendapatkan naratif yang bagus. Dalam Hukum Sihir Sanderson [3], hukum yang pertama adalah: –

“Kemampuan pengarang untuk menyelesaikan konflik dengan sihir berkadar langsung dengan seberapa baik membaca pengguna sihir tersebut.”

Dalam penulisan cerita, keberkesanan watak dalam penyelesaian konflik adalah kayu pengukur kepada cerita yang bagus. Namun, ketegangan amat sukar untuk diimplementasikan jika pembaca/penonton tidak memahami kemampuan watak. Oleh itu, SSL hanya digunakan sebagai pembuka kepada pengguna untuk menyelesaikan konflik sahaja.

Oleh kerana unpredictability yang dimiliki oleh SSL ini boleh dijadikan sebagai perencah kepada jalan cerita, ia juga membuka ruang kepada pengarang untuk kekurangan elemen dalam sistem sihir cerita. Kelemahan dalam sistem sihir dapat memberi dinamika yang menarik dalam cerita kerana secara umumnya, sihir menjadikan watak lebih hebat daripada yang ada di sekelilingnya.

Walau bagaimanapun, ini boleh menjadikan cerita menjadi suram. Perwatakan anda mesti berhati-hati dengan musuh yang dapat memanfaatkan kelemahan anda. Sebagai contoh, dalam episod Avatar ‘Bato of the Water Tribe’, watak sampingan June dan tunggangannya, Nyla yang mempunyai deria hidu yang sangat tinggi, “dibutakan” oleh sejumlah besar minyak wangi oleh Katara. Oleh kerana Nyla memiliki deria hidu yang tinggi, minyak wangi itu menyebabkan Nyla kebingungan, memukul tuannya sendiri.

Yang ketiga, skop dan limitasi kedua-dua sistem ini juga berbeza. Merujuk kembali kepada Hukum Sihir no.2 Sanderson [3],

“Batasan mesti lebih baik daripada kekuatan.”

Maka dalam sesebuah sistem sihir, bentuk skop dan limitasi yang paling biasa adalah definisi yang tidak jelas dalam bentuk sekatan kekuatan, latihan dan kecerdasan mental pengamalnya [4]. Di Avatar, tidak ada batasan khusus mengenai seberapa besar pelentur api dapat meningkatkan api atau seberapa kuat pelentur udara dapat mengumpulkan angin, tetapi kita tahu seperti yang kita alami sebagai manusia, itu dibatasi oleh latihan, kemahuan, bakat dan kemahiran mereka.

Kekuatan tertentu juga dapat ditolak oleh lingkungan di sekitarnya, seperti pelentur api dapat melipatgandakan kekuatan mereka ketika komet tiba, dan pelentur air dapat menjadi kuat ketika ada bulan purnama.

Tetapi dalam cerita yang menggunakan SSL, sesuatu yang buruk (seperti kekalahan dsb.) terjadi bukan kerana penggunaanya kurang latihan, tetapi kerana tidak dapat diramalkan sihirnya yang mungkin membawa kepada kesan yang tidak boleh dijangka. Jadi, risiko SSL lebih tinggi berbanding SSK. Ini boleh digunakan oleh pengarang untuk menstabilkan elemen misteri dalam karya mereka, sesuatu yang memang sukar untuk dilakukan terutamanya bagi novelis.

Yang terakhir sekali ialah kos. Dalam SSL, penyihir memerlukan bahan tertentu untuk mantra, jampi, pengeras dan lain-lain. Jadi dalam hal kos, melakukan sihir juga boleh meletihkan anda, seperti melakukan sesuatu yang berani yang boleh mengorbankan nyawa watak. Ini boleh juga diletakkan sebagai akibat penggunaan sihir dalam cerita. Dalam SSK, akibatnya jelas.

Contohnya, ketika Aang mengunjungi dunia roh, tubuhnya tidak sedarkan diri, yang membuatnya rentan terhadap serangan jika dia tidak dijaga. Keletihan kerana kos melakukan sihir adalah cara mudah untuk memisahkan yang kuat dari yang lemah.

Tetapi dalam SSL, pengarang harus berhati-hati semasa menggunakan kos ini. Ini kerana menurut [4], ia boleh dianggap menipu jika wira anda tiba-tiba melakukan perkara yang tidak dapat mereka lakukan sebelum ini, atau faktor keletihan sangat tidak konsisten sehingga menampakkan ia bukan kos.

Sihir yang digunakan mestilah cukup meletihkan watak apabila cerita memerlukannya untuk berjaya, dan kosnya terlalu tinggi apabila cerita memerlukan mereka menemui kegagalan.

SSK dalam siri Avatar mempunyai kos yang sangat sedikit yang ditunjukkan dalam sistem sihir mereka. Limitasi dalam watak-watak yang dialami nampaknya bergantung kepada latihan fizikal seperti seni mempertahankan diri. Selain itu, sistem sihir di Avatar sangat bergantung pada skop & limitasi, bukannya kos.

Sebagai contoh, walaupun Iroh tidak pernah menggunakan lenturan kilat, tetapi dia dapat mengarahkannya menggunakan teknik yang dipelajarinya dari pelentur air. Ini bermaksud berbanding dengan SSL, SSK tidak memerlukan kos yang besar, dan kos yang besar tidak memerlukan ruang lingkup yang ketat.

RUJUKAN:

1. campfiretechnology.com, “How to Choose Between a Hard or Soft Magic System?,” www.campfiretechnology.com, February 2020. [Online]. Available: https://www.campfiretechnology.com/2020/02/how-to-choose-between-a-hard-or-soft-magic-system/#:~:text=A%20hard%20magic%20system%20will,the%20reader%20knows%20the%20rules.&text=Then%20we%20have%20soft%20magic..

2. A. Carmody, “Hard Magic System vs Soft Magic System,” fantasybookfanatic.com, 6 March 2020. [Online]. Available: https://fantasybookfanatic.com/hard-magic-system-vs-soft-magic-system/#e.

3. coppermind.net, “Sanderson’s Law of Magic,” coppermind.net, [Online]. Available: https://coppermind.net/wiki/Sanderson%27s_Laws_of_Magic. [Accessed 24 July 2020].

4. Hello Future Me, “On Writing: hard magic systems in fantasy [ Avatar l Fullmetal Alchemist l Mistborn,” youtube.com, 2 February 2018. [Online]. Available: https://www.youtube.com/watch?v=iMJQb5bGu_g. [Accessed 24 July 2020].


Bagaimana Terengganu Mendapat Namanya?

Negeri Terengganu Darul Iman yang terletak di bahagian pantai timur Semenanjung Malaysia, merupakan sebuah negeri yang bersempadan dengan negeri Kelantan Darul Naim di bahagian utara dan barat laut, manakala pada bahagian selatan dan barat daya, Terengganu bersempadan dengan negeri Pahang Darul Makmur. Negeri Terengganu ini secara keseluruhannya mempunyai lapan buah daerah utama, iaitu Kuala Terengganu, Kuala Nerus, Marang, Dungun, Kemaman, Hulu Terengganu, Setiu dan Besut.

Negeri Terengganu yang terkenal dengan keropok lekor serta kedudukannya sebagai bandaraya persisir pantai merupakan salah satu negeri yang sering menjadi tumpuan para pelancong dari dalam dan luar negara. Namun, tahukah anda bagaimanakah negeri Terengganu ini mendapat namanya?

Secara umumnya, sejarah sebenar mengenai bagaimana Terengganu ini mendapat namanya tidaklah begitu jelas. Namun, terdapat pelbagai kisah menarik yang boleh dikaitkan dengan penemuan kawasan dan nama Terengganu ini. Apa yang pasti, nama Terengganu yang ada kini adalah kekal sejak kali pertama ia diberi, berbeza dengan negeri-negeri lain seperti Pahang yang berasal daripada nama Inderapura. Antara kisah dan peristiwa menarik yang dikaitkan dengan penemuan nama Terengganu ialah:

1. Taring anu

Kisah ini dikatakan diketahui daripada Al-Marhum Sultan Umar, iaitu Sultan yang kesembilan memerintah negeri Terengganu, pada sekitar tahun 1839 hingga tahun 1876. Berdasarkan kisah baginda, pada zaman dahulu, sebelum kawasan tersebut dikenali dengan nama Terengganu, terdapat satu rombongan daripada negeri Pahang datang mengembara ke bahagian Hulu Terengganu, bertujuan untuk memburu.

Setibanya rombongan tersebut ke Sungai Terengganu Mati, salah seorang daripada mereka menemui sebatang taring yang yang berbeza daripada apa yang pernah mereka temui. Salah seorang telah berkata bahawa itulah ‘taring anu’, kerana telah lupa apakah nama asalnya. Dan perbualan ini berakhir di situ sahaja.

Beberapa hari kemudian, rombongan ini bertemu pula dengan seekor rusa di kawasan tersebut, lalu dibunuh oleh mereka. Apabila mereka membawa rusa itu pulang ke tempat perhentian mereka, terdapat beberapa orang lain yang tidak mengikuti aktiviti perburuan telah bertanya, “Di manakah kamu menemui rusa ini?” Maka telah dijawab oleh orang-orang yang berburu itu, “Di tempat taring anu.” Lama kelamaan nama tempat tersebut telah dipanggil sebagai Terengganu, seperti mana yang diceritakan dalam kisah ini.

2. Terangnya ganu

Kisah ini merupakan antara kisah terkenal yang dikaitkan dengan penemuan nama Terengganu. Menurut cerita orang-orang tua, pada zaman dahulu, terdapat suatu peristiwa di mana kelihatan ‘cahaya kilat memancar, di kaki langit’. Kejadian ini dikatakan berlaku pada suatu malam, di mana ramai penduduk duduk di tepi pantai di negeri Kelantan untuk menyaksikannya. Para penduduk berkumpul semata-mata untuk memerhatikan cahaya kilat yang terang benderang di langit, yang disertai dengan bunyi yang  dahsyat seumpama petir membelah langit, dan sinar cahaya yang terang itu dikatakan telah sampai hingga ke kawasan Kuala Terengganu.

Oleh kerana masyarakat pada waktu itu ingin memperingati had sempadan di mana berlakunya peristiwa cahaya terang benderang itu, maka, dinamakan tempat tersebut sebagai ‘Terang Ganu’ yang bermaksud terang hingga ke sana (terang ga nu – terang hingga nu = terang hingga ke sana). Lama kelamaan, nama tempat ini telah dikenali sebagai Terengganu.

Perkataan terang ganu ini turut merujuk kepada suatu lagi peristiwa lain, di mana suatu ketika dahulu, terdapat rombongan daripada Kelantan yang belayar hingga sampai ke kawasan Kuala Sungai Taring Anu (Kuala Terengganu). Sesampainya mereka di situ, cuaca begitu redup dan hujan turun renyai-renyai. Dan, pada waktu itu kelihatan suatu cahaya terang di langit yang dipanggil pelangi. Maka, bertanyalah rombongan Kelantan kepada masyarakat di situ, “Apa panggilan untuk cahaya tersebut di sini?” Dan mereka menjawab, “Kami memanggilnya ganu.”. Dan orang Kelantan membalasnya dengan berkata, “Terang sungguh ganu di sini.” Apabila rombongan tersebut pulang ke Kelantan, maka mereka terlah bercerita mengenai kisah ganu yang begitu terang di kawasan yang mereka singgah itu.

3. Sungai Terengan

Berdasarkan kajian yang dijalankan oleh Persatuan Sejarah cawangan Terengganu, yang telah melawat kawasan sebuah sungai pada Julai 1975, terdapat kemungkinan bahawa nama Terengganu ini terbit hasil daripada nama Sungai Terengan. Muara sungai Terengan dikatakan telah berpecah dua, di bahagian kanan mudik telah menghala ke Sungai Kerbat, manakala di sebelah kirinya pula ialah Kuala Terengan dan Sungai Terengan. Terengan pada masa dahulu merupakan salah sebuah kampung di Hulu Terengganu.

Oleh kerana keadaan Sungai Terengan ini telah berpecah kepada dua bahagian, maka pada zaman dahulu, apabila ada orang yang mengembara daripada sebelah Hulu Pahang atau Hulu Kelantan dan sampai ke pecahan sungai tersebut, maka penduduk tempatan akan bertanya, “Ke manakah arah yang hendak dituju? Ke Terengan ni atau ke Terengan nu (Terengan sebelah sana)?”. Begitulah panggilannya sehinggalah nama tersebut bertukar menjadi Terengganu.

4. Terenggani

Terdapat juga pendapat yang menyatakan bahawa kemungkinan juga nama Terengganu ini berasal daripada perkataan Terenggani, iaitu suatu perkataan dalam bahasa Tamil yang bererti ‘tanah berbukit’. Nama ini dipercayai diberikan oleh para pelayar daripada India, yang sampai ke Terengganu pada masa itu, dan melihat keadaan muka bumi kawasannya yang berada di sepanjang laut dan berbukit bukau.

5. Ting Chia Hsia Lu, Ting Ka Ha Lou

Berdasarkan catatan sejarah, dikatakan bahawa para pelawat Cina yang datang ke kawasan Terengganu memberikan nama ‘Ting Chia Hsia Lu’ atau ‘Ting Ka Ha Lou’ (Kantonis) kepada kawasan tersebut. Selain itu, menurut catatan seorang ahli sejarah China, iaitu Chao Ju Kua, yang menulis pada tahun 1225 Masehi, telah menyebut Terengganu sebagai Tong Ya Nong dan Kelantan sebagai Kai Lan Tan, dan menamakan kedua-dua kawasan ini sebagai dua buah pelabuhan di kawasan pantai timur semenanjung. Terdapat juga nama-nama lain dalam bahasa Cina yang berkaitan dengan negeri Terengganu, iaitu Tin Ko Nou, Ting Kia Lou dan Ting Ko Lo.

6. Terenkanu

Nama Terenkanu ini telah ditemui tercatat pada Batu Bersurat yang ditemui di Kampung Buloh, Kuala Berang pada sekitar tahun 1887. Malah, terdapat juga catatan yang ditemui pada duit timah (pitis) yang bertarikh 1310H (1891 Masehi) di mana ia ditulis sebagai ‘terqanu’.

Kesimpulan

Ini merupakan antara kisah serta peristiwa menarik yang telah dicatatkan mengenai bagaimana negeri Terengganu ini mendapat namanya. Kebanyakan peristiwa ini telah banyak diceritakan oleh masyarakat dahulu kala dan diperturunkan kepada cucu cicit mereka sebagai suatu simbolik dan memperingati asal usul negeri tercinta. Penggunaan ‘Darul Iman’ sebagai gelaran bagi negeri Terengganu juga masih tidak dapat diketahui bila dan bagaimana ia bermula. Namun, sebagaimana yang dicatatkan dalam catatan sejarah Terengganu, Al-Marhum Sultan Umar yang memerintah Terengganu sekitar tahun 1839 hingga 1876, dikatakan telah menggelarkan negeri ini sebagai ‘Darus-Salam’.

Begitulah sedikit sebanyak sejarah dan asal usul nama negeri Terengganu sebagaimana yang diceritakan oleh masyarakat setempat dan catatan sejarah. Walau apapun sejarah dan asal usul yang diceritakan, ia haruslah dipelihara agar anak-anak pada masa akan datang tetap kenal dan mengetahui akan kisah unik di sebalik nama Terengganu ini.

Rujukan

Dato’ Setia Jasa Haji Muhammad Saleh Haji Awang (Misbaha). (1992). Sejarah Darul Iman Hingga 1361H = 1942M (Edisi Ketiga). Persatuan Sejarah Malaysia Cawangan Terengganu: Kuala Terengganu.

Kolej Universiti Sains dan Teknologi Malaysia (KUSTEM). (2002). Warisan Terengganu: The Heritage of Terengganu. KUSTEM: Kuala Terengganu.

Warisan (1999). Persatuan Sejarah Malaysia Cawangan Terengganu: Kuala Terengganu.